text:
किडनी चोर - कविता - लेखक: किशन कारीग़र
देखू-देखू केहेन जमाना आबि गेल
मनुखक हृदय भऽ गेल केहेन कठोर
सभ सॅं मुँह नुकौने, चुपेचाप
भागि रहल अछि एकटा किडनी चोर।
डॉक्टर भऽ के करैत अछि डकैति
कोनो ग़रीबक बेच लैत अछि किडनी
पुलिस तकैत अछि ओकरा इंडिया मे
मुदा ओ परा जाइत अछि सिडनी।
कोनो ग़रीबक किडनी बेचि कऽ
संपति अरजबाक केहेन ई अमानवीय भूख
केकरो मजबूरीक फायदा उठा कऽ
डॉक्टर तकैत अछि खाली अपने सूख।
केकरो जिनगी बॅंचौनिहार डॉक्टर रूपयाक लोभ में
बनि गेल आब किडनी चोर
छटपटा रहल अछि एकटा गरीबक करेजा
कनैत-कनैत सूखा गेलै ओकर ऑंखिक नोर।
मनुख आब केहेन लोभी भऽ गेल
आब ओ किडनी बेचब सेहो सीख गेल
राता-राति अमीर बनबाक सपना देखैत अछि
रूपया खातीर ओ किछू कऽ सकैत अछि।
मनुख भऽ के मनुखक घेंट काटब
कोन नगर में सिखलहूँ अहॉं
आबो तऽ, बंद करू किडनी बेचबाक धंधा
मानवताक नाम सगरे घिनेलहूँ अहॉं।
कोनो गरीबक किडनी बेचि कऽ
महल अटारी बनाएब उचित नहीं थीक
एहेन डॉक्टरीक पेशा सॅं कतहू
मजूरी बोनिहारी करब बड्ड नीक।
हम अहिं के कहैत छी यौ किडनी चोर
एक बेर अपने करेजा पर छूरी चला कऽ देखू
कतेक छटपटाइत छैक करेजा
एक बेर अपन किडनी बेचि कऽ तऽ देखू।


c: text/html

text:
कैलाश पर्वत
कैलाश पर्वत (अङ्ग्रेजी: Mount Kailsh, संस्कृत: कैलाश) तिब्बत में स्थित कैलाश हिमश्रृङ्खलाके एगो पर्वत छी । एकर पश्चिम तथा दक्षिण में मानसरोवर तथा राक्षस ताल अछि । एतय एसियाके किछु सभसँ पैग नदीके श्रोतलग अवस्थित अछि - जे में ब्रह्मपुत्र नदी, सिन्धु नदी आ सतलुज नदी रहल अछि । ऐ पर्वतके चार धर्ममें पवित्र मानल गेल अछि जे छी हिन्दू धर्म, जैन धर्म, बोन धर्म आ बौद्ध धर्म ।
नाम[सम्पादन करी]
ऐ पर्वत "कैलाश" के संस्कृत में (कैलाश) कहल जाएत अछि ।[१][२] इ शब्द केलाससँ आयल अछि, जेकर माने "स्फटिक" होएत अछि ।[३]
धार्मिक महत्त्व[सम्पादन करी]
हिन्दू धर्म[सम्पादन करी]
ए तीर्थके गणपर्वत आर रजतगिरि ओ कहल जाएत अछि । कैलाश ६,६३८ मिटर (२१,७७८ फिट) ऊँच शिखर आर वो सँ सटल मानसरोवरक इ तीर्थ छी आर ऐ प्रदेशके मानसखण्ड कहल जाएत अछि । कदाचित प्राचीन साहित्य में उल्लिखित मेरु एतएक अछि । पौराणिक अनुश्रुतिसभ के अनुसार शिव आर ब्रह्मा आदि देवगण, मरीच आदि ऋषि एवं रावण, भस्मासुर आदि एतय तप केने छल । पाण्डव के दिग्विजय प्रयास के समय अर्जुन ऐ प्रदेश पर विजय प्राप्त केने छल । युधिष्ठिर के राजसूय यज्ञ में ऐ प्रदेश के राजा उत्तम घोडा, सोना, रत्न आर याकके पुच्छरके बनल कारी आर उज्जर चामर भेंट केने छला । ऐ प्रदेशके यात्रा व्यास, भीम, कृष्ण, दत्तात्रेय आदि केने छल ।
सन्दर्भ सामग्रीसभ[सम्पादन करी]
- ↑ Monier-Williams Sanskrit Dictionary, page 311 column 3
- ↑ Entry for कैलासः in Apte Sanskrit-English Dictionary
- ↑ Entry for केलासः in Apte Sanskrit-English Dictionary

robotstxt: allowed

filter: keep


text: दिनेश रसिया,साउन १५,सप्तरी । मिथिलमा स्टूडेन्ट युनियन नेपालदवारा सीतरीक अतिविकट आ टाप्के रुपमे रहल गोबरगाढाके बाढी पिडित बालबालिकाके राहत सामग्री सवरुप शैक्षिक सामग्री बितरण केलक अछि । श्री शारदा नि मा वि गोबरगाढाके प्राङगनमे वितरण क्याल गेल राहत सामग्री स्थानीयके रोहबरमे मिथिला स्टूडेन्ट युनियन नेपालके सदस्यसब अपने हातस विद्यार्थीके हाथधैर पह्चेलक अछि । जम्मा १ सय ७ गोटे विद्यार्थीके राहत वितरण क्यालगेल युनियनके रितेश मैथिल जानकारी देलैन । यातायातके साधन नै भेलासं युनियनके १० गोट युवासभ बोइकके लगभग २० हजारके शैक्षिक सामग्री वितरण केलक अछि । जाहिमे काँपी, कलम, पेन्सिल, चाउचाउ, साबुन, लगात अन्य सामग्री सब रहल छल । आदरनीय धिरेन्द्र प्रेमर्षी जीक विशेश सहयोग ५०००, प्रसतोता नेपालक दिस स प्रदान केलगेल ५००० लगायतके सहयो एकम्स्ट १०००० तत्काल उपलब्ध करौलैन तथा विदेशमे रहल युवा प्रकाश मैथिल दिससं ३१०० लगायत स्थानीय युवा सबके सहयोग स युनियन इ कार्य समपन्न केलक अछि ।


text:
✍अशोक कुमार सहनीअपन मिथिला, ३१ गते भदौ ।
संविधान घोषणा भेल दिन असोज तीन (३)गते संयुक्त लोकतान्त्रिक मधेशी मोर्चा काला दिन मनाबै के आ प्रदर्शन करैके निर्णय कचुकल अछि । यत बेरस्पतै दिन नेकपा एमालेके स्थानीय समिति बैठकसँ अजोस तीन गते संविधान दिन धूमधाम के साथ मनाबै के निर्णय केलक।
मधेशी मोर्चा असोज दुई गते सँ रंग-बिरंग के कार्यक्रम करैके चार(४) गते तक विरोध करैके निर्णय कचुकल अछि ।
एमाले असोज तीन गते पूरानेपालमें ओहो रंग-बिरंग के कार्यक्रमसाथमे जुलुस प्रर्दशन करैके सचिव प्रदिप ज्ञावाली जानकारी करोने अछि ।
असोज तीन गते मधेशी मोर्चा सेहो सदरमुकामसबमे जुलुश आ सभा कके विरोध करत आ एमाले सेहो करत ओहि टाइम में जुलुस और सभा करत तब बहुत ठाम में झगड़ा होइके सम्भावना रहल अछि ।
यत काठमाडौंमें सेहो मधेशी आ एमाले कार्यकर्ताबीचमें झगड़ा भस्कैय । असोज तीन गते मधेशी युवासबके अगुवाईमें मधेशी समाजके व्यानरमें काठमाडौंमें प्रदर्शन हेत । ओहि दिन एमाले काठमाडौंके बहुत ठामसँ ढोल-पिपिहि के साथ प्रदर्शन करैत शान्तिबाटीका पुगत। दुपहर के २ बजे बसन्तपुरमें पार्टी अध्यक्ष केपी ओली सम्बोधन करैवाल अछि।


text: आ केशव भाय भरि जिनगी पलाने बनबैत रहि गेला ।ओइ समै आटा पीसबै ले सब बच्चा-बूच्ची अपन अपन झोरा के माथ पर लादने आध कोस दूर जाइत छलै आ तखन हुनकर र्इ निर्णय भेल जे एकटा आटा चक्की बैसेबा क' चाही ,मुदा हुनकर निर्णय आ कार्य क' बीच मे तीन चारि टा चक्की गाम मे बैसि गेलै .....फेर उदारीकरणक जमाना आ गामे गामे टेलीफोनक तार सब ससर' लागलै ।आ गामक चारि-पांच हजारक आबादी पर एको टा पी0सी0ओ0 नइ ,जकरा फोन करै के रहै रोसड़ा ,बहेड़ी जाए ,तखन केशव भाए सोचला जे ई कारोबार बेस नफा वला ,आ ओ टेलीफोन आफिसक चक्कर काट' लागला ,मुदा जावत हुनका लाइसेंस मिललेन ,ओइ सँ पहिले टून्ना आ श्यामबाबूक बूथ चल' लागलै ।एक-दू साल त' फेर कुआथे बिता देला केशव भाय आ तखन सोचला कि सोचबा सँ कोन फैदा ,जखन होनहारी अपन हाथ मे नइ ,आ ओइ साल बिकराल बाढि़ एलै ने टेलीफोन रहलै ने पोल आ तखन पी0सी0ओ0 क' कोन बात ......हुनकर अपन भाय जालंधर भागि गेलै ,गाम मे ओ असगरे बचला ।आब मोबाईलक जमाना छलै आ पी0सी0ओ0 वला कठगरा मे श्याम बाबू तरकारी बेचैत छलखिन ।केशव भाय एहनो नइ कि श्याम बाबूक भाग सँ ईर्ष्या करथि ।दुनिये नइ आगू बढ़लै बेटियो ताड़ गाछ सन बरहैत छली आ केशव भाय आब फेर सँ सोचनइ प्रारंभ क' देने छलखिन ।धंधा -पानिक लेल नइ बेटी क लेल ।आ सोचथिन कम चिंता बेशी करथिन .....कोनो नीक घर-वर ,पूबरिया बाधक खेत कें ठीकठाक रेट पर बेचनए ,कोनो दियाद फरीक ल' लए त' सबसँ नीक नहि त'कोनो हितू मितू के बेचल जाए......के हितू मितू अछि हम्मर...गीता लागै छइ कत्ते सुंदर.....पता नइ केहन वर मिलतै......समै साल खराब चलै छैक ,कोहुना पार लगाबैथ भगवान तावत कोनो ऊंच-नीच नइ करथि भगवती........


text:
१२९म मिथिला जागरण यात्रा क बात किछु आगाँ बढावी नही त बिसरा जायत कलही संगठनात्मक रिपोर्ट आ फोटो पोस्ट भेल छल
एही यात्राक ६ रातिमे २ अबैत जाइत ट्रेनमे आ चारि चारि गाममे - कुर्सों, महिशाम , डेवढ (कवि जीवकान्त जी घर ), आ रहुआमे बीतल अछि आ सबहक अपन स्मरणीय प्रभाव अछि
जखन ट्रेन लेल निकललन्हू पहिले रांची स्टेशन पर बनारस क आरक्षण लेल २ दिसंबर क विद्यापति पर्व हेतु जे खिड़की में आगाँ २-३ लोक हमर ट्रेन मौर्य भेटे ताहि हेतु पहिले लेब देलक - आब दिसबर तकह्क सब टिकट अछि से सोचालन्हु ( दीपावली में बेनीपट्टी आस पास, १० दिसंबर दिल्ली धरना आ मधेपुरा २५म अन्तरराष्ट्रिय मैथिली सम्मेलन २२-२३ दिसम्बर लेल भागलपुर तक के ) मुदा रास्ता में दुमका २८ नबंबर बढ़ी गेल .
मौर्य एक्सप्रेसमें बैसला पर मोन भेल प्रवीणजीके एस ऍम अस कय दी कारण ओ पूजामे व्यस्त होथि मुदा टाइप करैत छालान्हू की टेलिपाथीस हुनक सूचना गेलैन्ही जे रेडियो तरंग स अधिक तेज(यक्ष युद्दिश्तिर संवादमे वायुस अधिक तेज मोनके कहल गेल छैक)
शंकित छलन्हू जे कुर्सों १२-१ तक के दशहरी मीटिंग लेल पँहुची पायब वा नहीं आ कंही समस्तीपुर मे भोरे ६५५ क दरभंगा ट्रेन भेटत आ नही मुदा ट्रेन समय्स पहिने ५ मिनट पँहुचल आ ठाढ़ ट्रेनमे मिथिलाक पर्चा बाटी किछु हल्लुक भेलान्हू- किछु देर बाद ओही डिब्बा क एक यात्री स पर्चा पर सहमती भेटल आ कालिया स कालिदासक चर्चा एहेन नीक कहलाह जे विडियो बना लेल - (वैह सहयात्री विजय ठाकुर पुप्रीक अगिला कैंप १०-१४ नवम्बर करेताह ईहो एक संयोग कही)
दरभंगा पहुंची डोनर तेमो स गेलंहु- एक बस कुर्सों क हमर मानो प्रतीक्षा काय रहल छल - प्रवीण जी के कह्लियेन्ही जे आब जरूर समय पर पन्हुचाब- बस मे सेहो पर्चा बाँटल( हर मैथिली कर्य्कर्ताके किछु पर्चा रखक चाही आ एकर लाभ अबैत जाइत जरूर करी)-ठेन्घाक पटना मे कार्यरत एक युवा उत्साह देकहुलाह ओना ओ सांझ मे कुर्सो मे नहीं भेतालाह व भेंटी पोलाह भीड़ चलते..
ई रास्ता हमारा लेल पहिल छल सोनकी होइत आशापुर तक- कहियो १९७७ मे सुमंजे एक चुनाव मे हम किछु मेदिकोस संग चुनव प्रचार लेल ओतय छलन्हू- मझौदा गामक पवन ठाकुर हमर मित्र मुदा फोन नहि लागल छल फेर आयल अलीनगर- अलीनगर मे उतरैत एक संभ्रांत व्यक्ति क परिचय पूचाल ओ ओतुक्का बी डी ओ छलथि झाजी खुटौना दिसिक वासी हुनका एक मिनट रोकी अपन मैथिलीगीता देल -
बगलक विद्यार्थी कहलक जे कुर्सो आबी गेल - जेना बताओल छल दुर्गास्थान मे उतर्लान्हू- अनके गाम क भगवती स्थान सन मेला लागल - प्रणाम केलान्हू मुदा स्नान दैनिक पूजा बांकी छल से परिसर भीतर जाइयोक स्थान क भीतर नही गेलहुँ
प्रवीणजी फोन पर कहलाह जे आबी जाऊ ड्योढी पूछी ओ पूजा पर छथि - कियो हमरा लेब अबैत अछि- हमर समाजवादी सर्वहारा मोन लागल जे कत जा रह ल छि? प्रवीण क पिताजी समाजवादी छलथि मुदा अपन देश मे सब एहने पिघ आदमी समाजवादी बानित अछि?
तथापि बदलाहूँ- हुनक अनुज रास्तामे हाथ मे झोडा देखि चिन्ह्लाह - ने ओ झोडा मंग्लाह ने मगला पर दितियेन्ही लेकिन लागल जे ड्योधीक लोक..पता नही हमर भाईक ओही घरमे विवाह कोना भेअलिक- संभव ' लव मैरज'रहल हो.दूनू एक संगे पटनामे पढैत छलाह मैथिली मे...
मुदा २-३ मिनट बाद घर आयल से अति सामान्य लागल - प्रवीणजी पंडित जकाँ पाठ करैत
हमहूँ तैयार भेलान्हू - पैखाना आदि ट्रेन मे भय गेल छल केवल स्नान से बाहर एक चाप कल मे भेल आ ओताही बेलपत्र पिघ गाछ स आ छोट बछा तुलसी पात सेहो अनलक- पंचदेवता पूजा संक्षिप्त केलान्हून-
हुनक एक कक्का वा भाई बेर बेर कहैत--ठीक ११ बजे , पंक्ति बध्हा, सिनीओरिटीक अनुसार- हमरा लागल जे द्योढीया फरमान .. कह्लियेन्ही अहाँ जाऊ ..हमरा पूजा मे किछु मिनट लागत
अनुशाशनप्रिय संघ प्रभवे हम छे मुदा हमरा बहुत ताम झाम पसंद नहि
सोचने छलहूँ भोरे जे यात्रा विवरण पूरा कय लेब मुदा आई(१.११.१२क) अचानक कुमुदस दरभंगा राजधानी विवाद में फंसी गेलंहु आ ओ दोसरही लेख लिखा लेलीह -साहित्य अकादमी आ संविधान में मैथिलीक अनसंग हीरो पर.. मुदा चली आब दरभंगाक विशिष्ट गाम कुर्सो जाते सेहो एहेन विवाद राती में ओहि पोखरिक किनार पर सांझमे दुर्गा भसला पर एक युवा केने छल - दरभंगा नहि राजधानी त मिथिला नहीं आ कहियो मधुबनीमे झुम्मकलाल कोलेजक प्रोफ गया प्रसाद चौधरीक ओतय मीटिंगमे नहि मधुबनी आ दरभंगा त हम नहि.. हमरा एहि पर याद पडैत अछि गोलवलकर सहेब्क कथन नागपुरमे बेलगामक एक संघक तृतीय वर्षक शिक्षार्थी पर - राष्ट्रवादी हो या महाराष्ट्रवादी (कर्णाटक- महाराष्ट्र क बेलगाम विवाद पर जाही पर आजुक दिन क भास्कर में एक लेख मराठी क छलैक जे ओ सब गाम ओकरा भेटौक मुदा ओ बिसरी गेलाह जे ओहिमे शोलापुर सेहो कर्णाटकके जेबाक छलैक - हमर भारतक प्रांत भाजनक नक्शामे केरलक कासरगोड कर्णाटक के भेटैत छैक
प्रश्न जे मिथिला चाहैत छि वा राजधानी - मधुबनी जकां कुर्सोमे कह्लियेन्ही हमरा एहेन कार्यकर्ता नहि चाही आ ओ दोसर दिन भोरे मीटिंग में नहि छलाह जे काफी सफल भेल- ओहि पोखरीक कट कृष्णानद चौधरीक रावण स्तुति पर चर्चा भेल जे कल्हियो फेसबुक पर चलल बहुत देर ठंढामे ओहि पोखरीक भीड़ पर रहलहुं आ अनेक ग्रामीणस बात भेल
ओ स्वयम बिराटनगरस ३ घंटामे आबि जाइतछथि -धन्य वाजपेयी कोशी महासेतु
एक परिजन नशाखोरीक शिकार जकरा लेल बिहार सरकार राजस्व बढेबाक लेल शराब दोकान खोलब एक कारण मुदा ताहूस अधिक मानसिक अशांति गाम गाममे आ हर शहरमे
महिला लोकनीके अधिक दिक्कत एहिस
हुनक घरक एक युवा महिलाके शुद्ध दुर्गापाठ भोरे करैत देखि नीक लागल छल
जे ड्योढी निहाल सिंह चौधरीक तीन भाग भेल उत्तर, दक्षिण आदि ओकर एक भाग दशोथ सेहो छैक आ किछु लोक गामक बाहर तक गेल छथि
आब जमींदारी नहीं छैक मुदा रुतबा जल्दी ख़त्म नहीं होइत छैक - राजा राधिका रमण प्रसाद सिंहक एक कहानीक पंक्ति 'अमीरी के कब्र पर जनमी गरीबी की घास बड़ी जहरीली होती है," हमारा हमेशा याद अबैत अछि .
कुर्सोक बाद पड़ाव छल झंझारपुरक कैंप मुदा प्रवीणजीक अनुज हमारा बैक स छोडे लेल बिदेश्वर तक गेलाह आ रास्तामे देखल है स्कूल आ फेर एक चौक वस्तुतः हर जातिक लोक के अलग अलग व्यवस्थित बसाओल गेल अछि
२५.१०.२०१२ क दुपहर कुर्सोंक कनिए देर बाद हम लगमामे छलहूँ जाते ब्रह्मचारीजीके २०.९. २००९ क देखने छलहूँ - हुनक समाधिस्थ हेबाक खबरि भेटल छल- समयाभाव छल मुदा मोटर साइकिल वापस करय कहलियैन्ही - हुनका श्रद्धांजलि देने बिना आगाँ बढ़ब अनुचित लागल- हुनक सारा पर लागल तुलसी वृक्ष मानो कहैत छल जे ओ विष्णुलोकमे छथि - किछु फोटो आश्रमक खीचल जे हुनक कीर्ति छनि- संस्कृत शिक्षाक केंद्र जाही लेल मिथिला कहियो प्रतिष्ठित छल से ओ स्थापित कय गेलाह अछि (२९.१०.१२ क रांची में सीसबैर गामक एक शिक्षक ओही स्थानस स्नातक भेटलाह परिचय क्रममे)
अनेक छात्र आ किछु शिक्षकके देखल जाहिमे एक उच्च स्वरमे डाँटि रहल छलाह - हुनका सबके शांत रहय कहि मिथिलाक पर्चा देल आ अपन मैथिलीगीता.
छात्र सबस अमरकोशक बारेमे पूछल जे हम अपन ८-९ वर्षक आयु में पढैत छलहूँ - "यस्य ज्ञानदयासिंधो ..." हमर बजिते ओ सब आगाँ बाजय लगलाह, फेर इंद्रक नाम पूछल जाहिमे पहिले त नहि मुदा हमर "इन्द्रौ मरुत्वान मघवा..". कहला पर एक छात्र संग पढ़ैत गेल -- हम बतावल कोना १९६२-६३ क एखन तक याद रखने छि यैह थिक संस्कृतक विशेषता, एक बेर पढू जीवन भरि याद रहत. किछु मिथिला राज्य लेल बता आगाँ बढलहूँ
ई रास्ता देखल छल- रास्तामे कनकपुर गाम पडल याद आयल रांची हाईकोर्टमे कार्यरत मैथिली कार्यकर्त्ता रामचंद्र झाक मुदा ने मोबाइल लागल ने ओ गाममे छलाह - जल्दिये लोहना रोड क्रोसिंग पारकय धर्मपुर आ बिदेश्वरस्थान - देखलहुं पट खुजल फेर वापस भेलहुँ आ दर्शन आ फेर एक गीता पंडित जी के देल २०.९.२००९ आ १८.१२.२०१० क बाद ई तेसर दर्शन छल मुदा लगैत अछि अओरो एकाध बेर भेल अछि जकर रिकार्ड नहि अछि
बिदेश्वर चौक पर कल्पकवि उमेश नारायण कर्ण भेटलाह झंझारपुर प्रशिक्षण वर्गमे जाइत -ओ तिरहुता सीखबयमे अपन विशिष्ट विधा रखने छथि आ इम्हर प्रायः सब वर्गमे अबैत छथि
मोटर साईकिलबला संजीव एतयस वापस भेलाह आ हमरा तुरंत एक औटो भेटल झंझारपुर लेल भेटल - रेल आ सडक पूलक अजूबा सायुज्य छैक ओतय कमला पर से देखैत बस स्टैंड आ ओतयस टिबरेवाल स्कूलक वरामदा पर
शीघ्रहिं दिनेश पासवान अयलाह समय स. दरी चदरी लयक आ फेर अरूण बाबु वकील आ वर्ग प्रारंभ भेल - उद्घाटन भेल आ सामान्य बातक बाद हम मधेपुर लेल एक मिनी बस लेलहुँ
एही यात्रामे त चामुंडा देवी क दर्शन नहि नही भेल, कहियो जरूर ओतय जायब ..ओही गामक ड्योधीक बेटी पुष्पा झा हमर बींमारके नाते भक्त छथि कारण हुनक नुकायल कैंसरके वेटनरी डाक्टर जकाँ बिना किछु हुनक बजने समय पर हमरा द्वारा पकडलास ओ आब स्वस्थ छथि आ रांचीक नौकरी देखैत सम्बन्धमे भौजीबला बात मुदा जाहि लेल आब ओहि गाम जायब ओकर कारन हेताह महेंद्र मिश्र जिनका चलते मधेपुर कैंप भय पायल
मधेपुर जाइके पूर्व झंझारपुरस एक कार्यकर्तास बात भेल छल दू घंटा पूर्व सेहो आ किछु दिन पूर्व सेहो जाहि आधार पर ओतय कैंप रखल गेल छल -ओना हम अपन पितियौत भाई डॉ उमेश ठाकुरके सेहो कहने छलियेन्ही एही लेल जे २००९ इस्वीमे ओकर नाम बतौने छलाह - संयोग स एहि बीच रांचीमे मधेपुरक बगलके महिषाम गामक हेमकांत नाक युवा आबी गेलाह जे फेस बुकक माध्यमस हमरास जुडलाह जे कहलाह जे ओहो पूजा समय गाममे रहताह आ मोटर साईकिल रहत जाहि पर उत्साहित भय हम दिनमे ३ कैंप (फुलपरास संगे) राखि लेलन्हू
जखन मधेपुर पहुन्चलन्हू लक्ष्मीपुर चौक पर हेमकांत छलाह मुदा उक्त कार्यकर्त्ताक कोनो थाह पता नहि- चौकक सक्रिय युवा भखराइनक विजय झा पूजाक हिसाब किताबमे व्यस्त (ओना ओ बादहूँ में तीन दिनमे कहियो नहीं अयलाह)
हम ११.१०.२०१० आ १४.१०.२०१० क ओहि चौक पर छलहूँ आ कोनो दिन प्रसाद मोडक पान दोकानवालाक आ ओतय बैसल एक वृद्धक इंटरवियु मिथिला राज्य पर लेने छलन्हू हुनका ई याद दियावल अपन व्यथा बतावल जे आयल छि ४ दिना कैंप लेल - रास्ता पर ठाढ़ एक आदमी दिसि इशारा केलाह जे ओ पत्रकार राजकुमारजी लग जाऊ हुनका कहू आ हुनक बगलमे महेंद्र मिश्र छलथि- दूनू हमर बात सुनितन्ही संग ठाढ़ ४-५ गोटेके लय कहलाह चलू कॉलेज पर एत हल्ला अछि आ रास्तामे अनेक लोकके कहल्खिंह जे 'आबय जाऊ संगमे'- किछु लोक जमा भेलहूँ - सांझक समय ठाढ़े- ठाढ़ कॉलेजक झंडा पोलक सीमेंट कायल भूमि पर आ अपन बात रखल -उनका सबके नाम फोन नोट कायल ( विजय कुमार, राजेंद्र झा, सीताराम मुखिया, इन्द्रकांत झा, लालन कुमार झा, महेंद्र मिश्र, कन्हैया झा, महंथ झा, आ रोहित कुमार झा) आ जय जय भैरवी आ मोबाइल क रोशनीमें प्रार्थना भगवन हमर मिथिला.. आखिर जानकीनंदन सिंहक कर्मभूमि मिथिला लेल उर्वरा मधेपुर - कहलाह महेन्द्रजी मधेपुर बाढीक इलाका - हमर हाथ कांहक दू झोडास पहिले लगलैन्ही जे किछु खैरात बंटतैक .. मुदा जे सन्देश भेटल से ओहि स अधिक महत्वपूर्ण आ दोसर दिन क ११ बजे क समय ओतहि निश्चित भेल
ओतय सब हमर बात सुनलाह - अध्यक्षता करैत एक वित्तरहित महाविद्यालय क मैथिली शिक्षक अनुप्रास, छंद में हमरा बारेमे महानताक बात राखैत अपन असमर्थता आ दोसरहूँ लेल निराशाजनक प्रस्तुति केलाह जाहि पर हम कह्लियेन्ही जे हमारा अंहाँ सबस वित्त नहि चाही- समय चाही तीन दिन १-२ घंटा कय आओर - आजुक एही बातके पहिल दिन मानि लेब- हम मशहरी लय चलैत छि- एही मंदिरहूँ पर सूती रहब.. काल्हि व्रत अछि , खेबाक सेहो चक्कर नहि २८ क अध्यक्ष अओताह केवल हुनका लेल रहक यदि व्यवस्था यदि काय सकी २८ क राती वा भोर २९ आबी जेताह आ वर्ग समाप्त भय जायत.. मुदा यदि एतेक साकांक्ष रहितथि ..मिथिलाक ई हाल थोड़े रहैत.. बुझु हमर बात सन सुनलाह -एक जागरण मीटिंग भेल जे समय देलाह सैह बहुत जाहि पर फोन स जानकारी रातिमे लयक दोसर दिन वीरेंद्र जी नीक समाचार छापलाह जागरणमे
कनी देर बलरामक दोकान पर बैसलन्हू - ओ अफशोश प्रगट केलक फेर चौक पर देखने छलन्हू- घोघरडीहा ८ किलोमीटर यानी कवि जीवकांतजी क गाम देव्ढ़ ६ किलोमीटर, एतेक पैदल सेहो जा सकैत छलहूँ मुदा एक जीप स १५ रूपा दय अयलन्हून हुनक गाम पहुन्चलहूँ आ हुनक घर..
मूल बात ई जे मैथिलीमे पहिने सुमनजी आदि संस्कृत क विद्वान् लिखैत छलथि आ अंगरेजी क विद्वान् रमानाथ झा आदि जे सब मैथिलीक बहुत सेवा केलखिंह मुदा बादमे एही लीक स हटि यात्रीजी सन लोक आयल जे एकरा बांकी पैघ जनसमुदाय जे सब मैथिली बजैत छलाह आ छथि क साहित्य बना देल्खिंह
मैथिली साहित्यमे एखन विश्व साहित्य क सामान अनेक विषय मे उच्च लेखन होइत अछि आ हुनक अपन्हू लेखान्पा र्लोग फ़्रांस , इटली आदिक लेखकक प्रभाव बतबैत छथि
लेखकके हज़ार प्रति नहि बिकायत छैक
मोबाइलक चलते बेटा सबस बात होइत रहित छनि- पत्नी सेहो बुढ भेलखिंह , बेटाक फोने अयलैन्ही मुदित भय बजलाह 'आई धनाकर ठाकुर आयल छथि मोन लागी रहल छनि ,' हम बेटाके कह्लियेन्ही जे ई प्रकृति प्रेमी कवि तकलीफ होइतहूँ गाम नहि छोडताह मुदा हुनक देखभाल लेल आवश्यक जे ओ अहाँमे किनको संग रहथि ,जतय दस युवा जागरूक मैथिल हुनका स सीखय आबीकयम जन ओ अहंक कनिया केन उच्छ्नर नहि लगैन्ही एक कप चाह देबामे त उम्हरही रहनाई नीक. हम जीवकान तजे एके कहलियैन्ही अहाँ स बहुत युवा अजित आजाद, केदार कनान, नयन्जी आदि प्रेरणा लें इ छथि - ओ शालीनतामे बजलाह ,'नहि हम कोंकहूँ नहि देने प्रेरणा देने छियेन्ही सब अपने लिखैत छाहती भनहि हमर नान जरूर लैत छथि'
ठेहुन जोड़ क दर्दस परेहान हमर बात कामोद क नहि मने छलाह जे लिखने छलियैन्ही - भारी स्गारीर स और बढ़ैत छैक ई प्रकोप ओबा आब घुटना क प्रतिरोपण होइत छैक मुदा.. के करौत ?
ई बजैत हम अपना बारेमे सेहो सोचे लगलहूँ - हमरा संग पत्नी सेहो नहि , हम आब आगाँ कतय रहब, के देखत? तखन हमरा लेल आर्थिक ओ कठिनाई नहि रहत जे जीवकांतजी सन सेवानिवृत्त शिक्षक के छैक- यद्यपि मकान बनि गेलैन्ही अछि नब मुदा कहलाह जे लिखई छि से पठबयमे पचास टाका निबंधित डाक वा स्पीड पोस्ट मे लागी जायत अछि? ( हुनका अपन मैथिलीगीता ऊपर समीक्षा लिखी पठबय कहला पर ).
हमरा लागल जे कहियो कोनो पुरस्कारमे निर्णायकमे हुनकर नामक अनुसंशा कय नीक केने छलन्हू जे किछु पाई हुनका भेटल हेतैन्ही - ओना त सब साहित्यकारक एहेने आर्थिक स्थिति छैक आ ओ ओहि लेल पूर्ण योग्य छलथि आ हम एक अयोग्य निर्णायक जे एक योग्य निर्णय जरूर देने छल जाकर हमरा खुशी छल- हमरा लग हुनक दर्जनों पोस्टकार्ड होयत जाही पर आ आधारित एक लेख मे हम हुनक किताब चिरई , चुनमुन , गाछ, बिरिछ पर देखि मैथिलीक वर्डस्वर्थ एक लेखमे लिखने छलहूँ जाहि पर एक मैथिल पटनामे हमरास कठविवाद केने छलथि - वस्तुतः हम सब अपन आदमी के मोजार नहि दैत छि जब्त ओ विदेश स सर्टिफाइड नहि हो भनहि ओ स्वामी विवेकानंद लेल कियैक नहि हो.. स्वामी दयानदके के मोजर देत जे महान काज केलाह- कालिदास फेल आ शेक्सपियर फर्स्ट
ई मानसिकता हमर बदलक चाही
कखनो जीवकान्तजी क मोन मे निराशा छलन्ही- सांझमे पुछलियेन्ही लोक किछु जमा हेताह? कहलाह ककरा मैथिली स प्रेम अछि. कियो कवि लिखने अछि तेसर विश्वयुद्धक बाद कतहु- कतहु लोक बांचल रहताह जेना सुखायल खेत मे कतहु कतहु किछु धानक गाछ रहि जाइत छैक - हम कहलियेन्ही एहेन बात नहि फेसबुक पर हजारों युवक जुडल छथि
हुनकर मोन छलनी जे ओ सेहो फेसबुक आ नेटस जुडी जैतथि मुदा बिजली कमही रहैत छनि-
बहुर बात भेल खाई लेल आ सूती लेल सब सुविधा देखलाह- हुनका लग नब मिथिला दर्शनक अंक छल जे पढ़लहुं आ भोर मे फेर बात होइत रहल जाइत काल कहलाह-"अहाँ विजयी होऊ, मिथिला राज्य हमरा सबके देखाऊ"
ई हमरा प्रति हुनक उत्कट प्रेम क अभिव्यक्ति छल - फुलपरासमे कैंप नहि भेल से दुःख चली गेल -२३.९. २००९ क संवाददयक हम मोटर साइकिल अभावमे नहि जा सकल छलन्हू आ फुलपरासस सीधा लौकहा चली गेल छलहूँ
२७.१०.२०१२ क भोर अपन हल्लुक भेल झोऱा टांगी घोघरडीहा देल बिदा भेलाहूँ - रातियेमे कवि नारायणजीस बात भेल छल जे स्टेसन लग मंदिरमे बैसार ९ बजे रखताह- देव्ढ़क मदिर परिसरक फोटो लेल - मोन भेल कहियो ओतय हमर कार्यक्रम होइत आ फेर जर्जर होइत उच्च विद्यालयके सेहो आ मोनमे बात उठल मंदिर एतेक नीक आ सरस्वतीक मंदिर? आखिर एही हेतु प्राइवेट विद्यालय खुजी रहला आ थोद्बे दूर पर देखलहुं एक आवासीय बालिका विद्यालयक कक्ष मदर टेरेसा लक्ष्मीबैक नाम पर. नीक लागल ई सोची जे आब मिथिलाक पिछड़ा क्षेत्र क बालिका लेल सेहो अभिभावक चिंतातुर भेलाह अछि!
घोघरडीहा हम २६.१०.१९९५क गेल छि जतय कवि जीवकांतजी कवि नारायणजी आदि स्टेसन पर बाढी पीड़ित लेल एक मेडिकल कैंप हमरा लेल आयोजित केने छलाह आ ओतहि अजित कुमार मिश्र उर्फ़ 'आजाद' स पहिल बेर भेंट भेल छल जखन ओ मरीजक पुर्जी सब कटलाह आ दवाई बुझबैत छलखिन आ फेर हुनक गाम हटनी सेहो गेल छलहूँ- २०.२.१९९६ क फेर जीवकांतजी , नारायणजी आ रणजीत पाठक भेटल छलाह - २७.१०.२०१२ क जखन पैदल प्रवेश कय लघु नगर के पार केलहूँ मोनमे अनेक स्मृति छल खास कय रांची मे कार्यरत एक सहकर्मी जे किछु दिन पूर्व अपन कठोर टिप्पणीक कारण हमर मोनस उतरि गेल छलह यद्यपि हुनक घरक सेहो एही बेर हम पूछ गीछ कायल आ समय रहिते जरूर गेल रहितहूँ- नहि जनि कतेक बेर हुनक पत्नी हमरा जलखई करौने हेतीह , जिनक नैहरमे सेहो हमर स्वागत कहियो भेल छल
घोघरडीहा एक बाज़ार अछि पंडौल सन - बीच बाजारमे एक स्वतन्त्रता सेनानी मंडलजी क नाम पर द्वार देखल स्टेसन अयालाहूँ - गाडी ११ बजे क १२ बजे झंझारपुर जाईबाला बतौलक- टिकट गाडीक समय- एक पर्चा हटनी मे ३० .१०.१२ क होमबला मिथिलांचल कोशी विकास समितिक जाहिमे दिल्लीक अखिल भारतीय मिथिला संघक विजय झा आ बेनीपट्टीक मिथिला राज्य विरोधी विधायक बिनोद नारायण झा क आगमन क सूचना ओना ओहि मीटिंगमे जहां विजय झा हाई डैमक वकालत भोगेन्द्र झाजी जकां केलथि जे कोशी हाई डैम बनाऊ- विधायक बिनोद नारायण झा एकर विरोध केलखिंह जे एही स मिथिला के की क्षति हेतैक तकर आकलन एक विशेषज्ञ समिति करय
वस्तुतः हाई डैमक भ्रामक नारा देब बला राजनीति करैत छथि - कोशी हाई डैमक खर्च १९९७ मे २२६०० कडोर रूपा छलैक - २००७ मे डी पी आर( डिटेल प्रोजेक्ट रिपोर्ट ) बनक छलैक जे आ फरबरी २०१३ के समय देल गेलैक अछि - सम्भव ८०००० कड़ोड़ रूपा खर्च आब हो से भइयो गेल तैयो की नेपाली जनता एकरा बन देतैक?
बागमती आ कमलाक हाई डैमस किछु लाभ नहि होयत
२७. १०.२०१२ क भोरमे घोघरडीहा स्टेसन लग मंदिरमे किछु लोक के जमा देखि लागल जे मीटिंग लेल छथि मुदा ओ सब ताश आ जुआ खेलयबला छलथि जाही लेल कियो कही रहल छलखिन जे ओतय मदिरमे फ्लश छोडि आन किछु खेलु - गाम-गाममे ताश खेलक प्रवृत्ति ( आ तहिना दारू पीबाक प्रवृत्ति कोना ख़त्म होयत?)
जे लोक संपर्क मे अयलाह ओहिमे बेचन झा, पूर्व शिक्षक, शिवनारायण झा, नवलकिशोर झा, विमलकांत झा, दीपक कुमार झा , सत्य नारायण मंडल, पंडित श्रीरामजी व्यास, ताराकांत झा, राजीवरंजन बिहारी, कौशल किशोर झा, गिरधारी कुमार, रोहित कुमार मिश्र , सज्जन कुमार झा, वशिष्ठ नारायण झा (जे तिरहुतामे हस्ताक्षर केलान्ही) , ललित कुमार झा, देवनारायण झा, रघुमनाथ झा , सुमित कुमार झा, निर्मलकान्त झा, श्रीनाथ मिश्र, हरेकृष्ण झा, राजकुमार मंडल (जिनका शांडिल्यस भ्रम भेला पर एखन फोन केलहूँ), मनोज कुमार झा आदि
ट्रेनक समय लग भेला पर स्टेशनक खुला प्रतीक्षालयमे गेलहुं जाते १९९५ मे मेडिकल कैंप लगौने छलहूँ आ ओतहि खाइत देरत हुनकास बात करैत रहलहूँ - ओ पी अच् डी केलाक बाद गामहिमे रहैत छथि आ साहित्य पढैत-लिखैत रहित छथि- हुनक कविताक अनुवाद अनेक भारतीय भाषामे भेल अछि , हिन्दीमे ६०,बँगला मे १५ , आ अंगरेजी, ओरिया , नेपाली , कन्नड़ , मराठी मे सेहो भेल छनि
ओ आधुनिक विश्वक परिपेक्ष्यमे भारतमे साहित्य सृजनक इतिहास बतौलाह -
जैनेन्द्र स्वयम व्यक्तिक बात केलाह अपन किताब 'रेजिग्नेसन ' जकरा अज्ञेय त्यागपात्र नामस अनुवाद केलथि अओर जखन सच्चिदानंद हीरानंद वात्स्यायन '(१९११-१९८७) १९३०-३६ क बीच जेल मे क्रांतिकारी गतिविधि चलते छलथि अपन किछु कविता जैनेन्द्र के पठेल्खिंह जे हुनका नाम`अज्ञेय' देल्खिंह ओ आगाँ बढेलाह- यद्यपि पूंजी के खिलाफ ओ नही लिखलाह ताहि हेतु हुनका एलिट वर्ग क लोक कही लग्लैन्ही आ एहि बीच यात्री जी नागार्जुन नाम स s k जनवाद के अगान अनलाह - फेर कविता मे प्रतीकवाद रघु बीर सही अनलाह विश्वबोध सर्वेश्वर दयाल सक्सेना ' खूटियो पर टंगे लोक ' द्वारा –
देकह्ल जय त जैनेन्द्र आ अज्ञेय' नोबल के लायक छलाह अज्ञेयक नाम सेहो गेलैन्ही.
सोचने छलहूँ समय पर झंझारपुर वर्गमे पहुचब मुदा से नहि भेल आ ओतय कल्पकवि तिरहुताक वर्ग लय रहल छलथि अरुण झाजी आबि कय चली गेल छलथि- किछु बात बता हम फेर मधेपुर ३ बजे निकलय लेल उठलहूँ की महींद्र मिश्रक फोन - कहलियेन्ही अबैत छी आ एक टेम्पो धयल जे १४ किलो मीटर दूरी जल्दीए पहूँचेलक- आई जरूर अधिक शिक्षार्थी छलथि मुदा १०० नहि जे महेंद्र जी कलही कहने छलथि ओना हमरा बुझल छल जे १०० आदमी हमरा सुनय लेल जमा नहि होयत - हम कोनो लाल पीयर बत्ती बाला नेता कहाँ छि? ने हम चाहैत छि जे नेता बनि झूठक खेती करैत रही.
ओ सहर्ष तैयार भेलाह आ किछु काज छलन्हि चौक पर जकर बाद अयलाह - लागल प्रदोष समय बीति जायत - प्रदोष कहाईत अछि सूर्यास्तक बाद ६ घड़ी ; २४ घंटामे ६० घड़ी यानी ६ घड़ी भेल १४४ मिनट . सूर्यास्तक समय करीब साढ़े पांच छल- मुदा ओहि समय कोना तीन घड़ी ध्यानमे रहल जे कह्लियैन्ही सीधा जल्दी चलू पारसमणि महादेवक पहिले दर्शन करब जतय महंथ लक्ष्मीनाथ गुसाईं के सिद्धि भेटल छलन्हि
पहिले भखरैन गाम पडल फेर आगाँ गेला पर रहुआ गामक पहिले बामा कात किछु दूर सूनसानमे पारसमणि महादेबक प्रसिद्ध मंदिर - शुक्ल त्रयोदशी चलते चन्द्रमा देखा रहल छलथि सब किछु -मंदिरक ग्रील बंद मुदा दीप जरैत - नारायणजी कहलाह जे एही मंदिरमे रातिमे कियो रहबाक नहि सोचैत अछि - भैरब ओकर हानि करैत छथि- हमरा लगैत अछि एही चलते ओतुक्का असली पारसमणि चोरके चोरबयमे सुविधा भेल हेतैक - बादमे एतय नब शिरास किछु कृत्रिम बनाओल गेल - झोरा राखी ओतहि चापाकलमे स्नान कयलहूँ . भोरमे घोघरडीहामे शिवक विवध स्तोत्र पाठकय लेने छलहूँ जे बिजली भावमे एतय फेर करब संभव नहि छल- महादेवके प्रणाम कायल आ फोटो लेल - पार्वती मंदिरक सेहो फेर बाहरमे ओ दू पीपर गाछक जतय लक्ष्मीनाथ गुसाईंके सिद्धि भेटल छलन्हि
मोन प्रसन्न भय गेल - १५ दिन पूर्व प्रदोषमे कुशेश्वरधाममे बाबाक दर्शन भेल छल ( आ अगिला कपिलेश्वरस्थानमे संभावित अछि ११.११. क)
नारायणजीक घर गेलहूँ आ पारण भेल - अनेक विधि बात
ओ गामहिमे रहि बच्चा सबके पढबैत छथि -
नारायणजीक भाई कांवर लय हर मास बाबाधाम जाइत छथि से २८.१० .१२ क भोरमे निकलि गेलाह दरभंगा ट्रेन पकडय सुल्तानगंज लेल
मैथिली कार्यकर्ता विनय मोहन जगदीश जी अयलाह जे तिरहुता जनैत छथि आ हमरास अनेक बेर फोनस बात केने छथि - विविध बात भेल - अपन घर चलक आग्रह केलाह - कहलियेन्ही तैयार भय भोजनकय अबय छि से गेलियेन्ही - गामक बसक कथा सुनौलाह - कोनो पंडित भगवत झा कुजय्बार सतेल (खजौली लग सतेल गाम क कात्यायन गोत्री) के बेटा नहि छलन्हि- अपन भातिजके चार पर सज्मानी तोडय चढेलखिन्ह - हुनक भाबहू कही उपराग देलखिन्ह अपने त एकटा मुसरी नहि भेलन्हि आ हमर नेना कंही खसी गेल चारस त ? पंडितजी बहुत दुखी भेलाह आ दूनू प्राणी घर छोड़ी निकलि गेलाह दक्षिण दिसि- एही रहुआ गाम क पश्चिम मे बडक गाछक नीचा रुकलाह - एहि गाममे ब्राह्मण नहि छ l - हिनकर स्वागत भेल आ लोक रूकक आग्रह केलन्ही आ एतय हुनका तीन संतान भेलन्हि ओ कुश अपनहि उखाड़ी आसिनी अपन हाथ बना सूर्य क उपासना केल्खिंह- ब्राह्मण वेश मे सूर्यदेव प्रत्यक्ष भेलाह - "हमरा देह काप लागी गेल - ऐना कुश पर तपस्या कियैक करय छि? ओ बजलाह- हमारा संतान नहि से भावहु कहलीह से काप जकां लगैत अछि? सूर्यदेव वरदान देलखिन्ह तोरा तीन बेटा हेतौ.
सिह भेलाह उमानाथ झा, महिनाथ झा आ रघुनाथ झा आ फेर हुनक जमाय भगिनमानस गाम ब्राह्मणक ४२ गोत्र स भरी गेल -
दरभंगा स ७० किलो मीटर दक्षिण -पूब ई गाम प्रसिद्ध अछि - एही गामक अशोक 'अबिचल' 27.10.1995 k rasiyaree dr. Lakshaman jha k gaam jai kram me bhetal chhalah se दोसर अंतरराष्ट्रिय मैथिली सम्मलेन जनवरी ७-८ ,१९९६ m eayalaah aa baad me jamshedpurme pradhyapak bhelaa par लगातार AMP s जुटल छथि- सगर राति दीप जारी के आयोजनक बाद मैथिली सबस मोट कथा संग्रह "कथा पारस"क प्रकाशन एहि गामक एक दाता दुखमोचन झा क सहज दानस भय गेलैक जाहीमे करीब एक लाख रूपा लगलैक - १२५ जीवेइत कथाकारमे हमरहूँ एक कथा, 'एक वोट क लेल' ओहिमे प्रकाशित अछि मुदा गामक बारेमे ई कथा ओहिमे नहि देल गेल अछि - गामक बारेमे एक मोनोग्राफ हेबाक चाही बल्कि हर गाम के अपन बारे मे प्रकाशित करक चाही- हमरा बिदाई में जनेऊ सुपाड़ी संग किछु रूपा लेबाक लेल बढौलाह - जनेऊ लय कहलियेन्ही जे अहाँ परिषदक सदस्य बनी जाई कार्यालय के ई पाई पठा कय .
एम्हर शिवशंकर झा 'राही' अंतरराष्ट्रिय मैथिली परिषद् जमशेदपुर क महासचिव भेलाह आ आब बंगलौर क अध्यक्ष छथि - हुनक पिताजी भोरे आबि भेंट केने छलाह- ओ पूर्व मुखिया अखनहु गाम लेल सक्रिय छथि- पिछला साल सिमरियाघाटक कुम्भवासमे भेंट भेल छल- हुनक घर सेहो अंतमे गेलहुं आ सोचने छलहूँ भखरैन अपन बहिनिक सासुर देखि ली मुदा अध्यक्ष कमलकांतजीक फोन आयल जे ओ हर्षपति महाविद्यालय पहुंची गेल छथि- सीधा ओतय गेलहुं - नारायणजीक घरमे हुनका लेल रोटी भुजिया बनबा लेने छलहूँ - जाबत कार्यक्रम प्रारंभ भेल हुनक भोजन भय गेल - समापन कार्यक्रममे हमर पितियौत ज्येष्ठ भाई डॉ. उमेश ठाकुर मुख्य अतिथिक रूपमे १७.१०.१९९३ क ओहि दिनक बात दोहरेलाह जे गुरुदेब रबीन्द्र कहने छलखिन्ह-एकला चलो रे.. ओ कहने छलाह- " जे आई तूँ असगरे छह काल्हि मिथिला तोहर पाछाँ रहताह. " हम मोने मन सोचलहूँ अहि २० वर्षमे त ई स्थिति नहि आयल तखन महीन्द्रजी चलते कहुना ओहि मधेपुरमे प्रशिक्षण वर्ग भय गेल -१८ प्रमाण पत्र बाँटल - जतय चौक पर महामना जानकी नन्दन सिंहक मूर्ति अछि जे मिथिला राज्य लेल १९५४ में कल्याणी कांग्रसमे सैकड़ों प्रतिनिधि लय गेल छलाह जिनका सबके आसनसोल मे नज़रबंद कायल गेलैन्ही..डॉ लक्ष्मण झा बागलक रसियारी गामक ..मुदा ओ सब असफल केवल एहि लेल भेलाह जे कार्यकर्ता निर्माण नहि केलाह आ हम सब यैह प्रयास कय रहल छि उम्हर झंझारपुर स फोन - कमाल्कान्त्जी संगे सामने एक टेम्पू लेलहूँ आ चिर परिचित रास्ताक हरीतिमा देखैत झंझारपुर दिसि -लखनौरक दू युवाके पर्चा देलियेन्ही जे बहार रहित छथि आकाज स जुडताह से कहलाह
टिबरेबाल विद्यालयमे कार्यकर्त्ता जमा छलाह- रुंजी, दिनेशजी आदि आ ओतय समापन काय फेर कल्प कवी आ कमलकांत जी संगे दरभंगाक बस देलहुं- कल्प्कवि सरिसब मोड़ पर आ कमलकांत जी सकरी उतरलाह आ हम हिघ्वाय्बला रास्ता स पहिल बेर दरभंगा मब्बी लग स घुमैत - स्टैंड स उतारी टेपू स विद्यापति चौक सतसं दिसि देखल कथार्वादी मे मिथिला आवाज़ दैनिक क कार्यालय क बोर्ड- उतरे गेलहुं- मैह्तिली कार्यकर्ता रोशन के ताकल आ ओतहि भेटलाह अमलेंदु पाठक आ एक पत्रकार जे दिल्ली २१.१२.२००८ क १८म अंतरराष्ट्रिय मैथिली सम्मेलनमे प्रश्न पूछने छलाह से फेर दोहरा देलाह - मिथिलाक राजधानी कतय आ एकर संसाधन की? सामान उत्तर देलियेन्ही मिथिला मे आ मिथिल्क संसाधन(बांकी बिहारस ओहुना किछु नहि भेटत).
अजित आजाद एही अखबार मुख्य प्रशासी अधिकारी - नीक लागल - कहियो ई घोघरडीहा मे १९९५ मे संग भेल छलाह -फेर छुटि काय साहित्य कार्यमे लगलाह(ओहू समय साहित्य अकादमिक संयोजक के क फोन आबि रहल छलन्हि? नाम हमरो छल ओहि सूचीमे मुदा हम निरपेक्ष भाव स नब नाम सुनलहूँ ) - अजीतके कहलियैन्ही अहाँक हाथमे नौकरी बदलक चक्कर लिखल अछि -ओ कह्लाह ४१ सालक आयुमे ४४म नौकरी छनि आ ६० साल होम तक १०० नौकरी पुरेबाक छनि मुदा जाबत जतय रहताह ओकर भय रहताह. कह्लियैन्ही तखन ओहू पर एक कथा लिखा जायत....किछु और सामान्य बात कय निकललहूँ नीचां ..बाहर छोड़य अयलाह.. नीचा एक चेहरा देखि थम्कलहूँ - सहरसामे पहिले जागरणमे पत्रकार महापात्र छलथि ओहो चिन्ह्लाह- बाहर अजीत आ अमलेंदुके फोटो खिची बिदा कायल आ पैदल विद्यापतिक आ फेर सुमनजीक मूर्ति लग जा फोटो खीचलहूँ- राजकुमारगंजमे डॉ. सुरेश्वर झक डेरा गेलहुं - ओ नहि छलाह - फ़ोन कय हुनक आवासक एक बच्चास हुनका ऊपर एक प्रकशित पोथी 'अभियानी'क प्रति लेलहूँ जाहिमे हमर एक लेख सेहो हुनका ऊपर अछि .
बहिनिक डेरा अबैत काल ऍम आर ऍम कोल्लेगेक सामने वामा कात प्रोफ़ेसर कॉलोनीमे मुडैत सीमेंटेड नाला पर पैरक आगाँ तुरंत एक चौड़ा मटमैला चमकीला छालबला २-३ हाथक सांप सामनेस निकलि गेल - घरबसी के हल्ला कय साकांक्ष कायल - डेरामे छोट बहिनि कहलक सांखड़ साप रहल होयत जे आदमी क संग वास करैत अछि - भोजन केलहुं आ भगिनी (जे रांचीमे पढैत अछि ) के संग स्टेसन सिंगियाबला एही बहिनोइक संग- स्टेसन पर जमशेदपुर क सिंगियावासी कृष्णमुरारीके फ़ोन मालूम भेल दूनू अपरिचित - कारण ओ छथि माहे -सिंगिया सम्स्तीपुर्क रोसड़ा -कुशेश्वर बीच क आ ई छथि पिंडारुछ लगहक सिंगिया के. संयोग स बहिनोइक कक्का अपन बेटी संगे बोकारो अबैत आ हुनक आरक्षण संगहि एकहि कोच नहि एक बे मे यानी ८ मे ४ हमरही सबके - भीड़ बहुत छल- असीं पूर्णिमाक बरौनी तकके सिमरियाघाट कल्पवासमे जाइत वृद्धा महिलासबके- कोनहुना चढ़लहूँ . स्टेसनक बुक स्टाल पर गौहाटीक पूर्वोत्तर मिथिला समाजक आ मुंबईक मिथिला दर्पणक प्रति खरीदने छलहूँ - दूनूमे एक -एक समाचार अंतरराष्ट्रिय मैथिली परिषदक छपल देखल - फारबिसगंजमे भेल २४म अंतरराष्ट्रिय मैथिली सम्मलेन आ तरौनीक ३१म कार्यकता प्रशिक्षण शिविरक . आब ई भेल ३२म आ ३३म शिविर क रिपोर्ट जे जागरण, आ काल्हि निकलि जेब ३४म पुपरी ३५म बेनीपती ३६म धकजरी ३७म मधुबनी आ ३८म रहिकाक कार्यकरता प्रशिक्षण शिविरक लेल...


text:
'Videha Maithili Drama Festival'- the encyclopaedia of Maithili Stage and Drama/ VIDEHA PARALLEL MAITHILI THEATRE
Wednesday, August 24, 2011
हम पुछैत छी: बेचन ठाकुरसँ मुन्नाजीक गपशप
गमैया नाटकक परिवेशजन्य सृजनकर्त्ता एवं निस्वार्थ भावनासँ रचनारत श्री बेचन ठाकुर जीसँ हुनक रचनात्मक प्रक्रिया मादे युवा लघुकथाकार मुन्नाजी द्वारा कएल गेल विभिन्न प्रश्नक उतारा अहाँ सबहक समक्ष देल जा रहल अछि।
मुन्नाजी- प्रणाम ठाकुरजी!
बेचन ठाकुर- प्रणाम मुन्ना भाय!
मुन्नाजी- साहित्यक मुख्य: दू गोट विधाक एतेक रास प्रकारमे सँ अपने नाटकक सर्जनक प्राथमिकता देलौं किएक, एकर कोनो विशेष कारण तँ नै अछि?
बेचन ठाकुर- जखन हम परिवारक संग वा पड़ोसीक संग गमैया नाच वा नाटक देखैले जाइत रही तँ हुनके सभसँ प्रेरित भऽ नाटकक प्रति अभिरूचि जागल आ दिनोदिन बढ़ैत रहल।
मुन्नाजी- अहाँक नाटकक कथानकमे केहेन स्थिति वा परिवेशक समावेश रहैए।
बेचन ठाकुर- हमर नाटकक कथानकमे समाजक स्थिति-परिस्थिति आ ओकर यथासंभव समाधानक परिवेश रहैए।
मुन्नाजी- अहाँ जहिया नाटक लेखन प्रारम्भ केलौं, कहू जे तहिया तहिया आ आजुक सामाजिक, सांस्कृतिक उपरस्थापन वा बदलावक प्रति अहाँक नजरिये केहेन स्थिति देखना जाइछ?
बेचन ठाकुर- काओलेज जीवनसँ किछु-किछु लिखैक प्रयास करैत रहलौं जैमे नाटक मुख्य रहल। नाटकक दृष्टिऍं प्रारंभिक सामाजिक आ सांस्कृतिक स्थिति तथा आजुक स्थितिमे बड्ड अंतर देखना जाइए। गमैया नाटक जस-के-तस पड़ल अछि, कनी-मनी आगू घुसकल अछि। मुदा शहरी नाटक हरेक क्षेत्रमे अपेक्षाकृत बड्ड आगू अछि।
मुन्नाजी- आइ नाटक कथानक, शिल्प एवं तकनीकी दृष्टिकोणे उम्दा स्तरक प्राप्तिक संग थियेटरमे आबि जुम अछि, अहाँ थियेटरमे प्रदर्शित आ गमैया नाटकक बीच कतेक फाँट देखै छी। आ किएक?
बेचन ठाकुर- कथानक, शिल्प एवं तकनीकी दृष्टिऍं थियेटर आ गमैया नाटकमे बड्ड फाँट देखै छी। दर्शकक आ कलाकारक साक्षरता, स्त्री-पुरूषक भूमिका, साज-बाजक ओरियान, इजोतक जोगार इत्यादिमे बड्ड फाँट अछि। फलस्वरूप गमैया नाटक अपेक्षाकृत पछुआएल रहि गेल अछि।
मुन्नाजी- गाममे आइयो बाँस-बत्ती आ परदाक जोगारे नाट्य प्रदर्शन होइछ आ दर्शक सेहो जुटैछ तँ अपने गमैया नाटक अतीतक दशा आ भविष्यक दिशा मादे की कहब?
बेचन ठाकुर- गमैया नाटकक प्रदर्शनमे दर्शकक भीड़ रहैए। कारण गाम-घरमे मनोरंजनक साधनक सामूहिक स्तरपर अभाव छै। शहरक देखादेखी आब गामो-घरक स्थितिमे सुधार भऽ रहलैए। तैं गमैया नाटकक दशा भविष्यमे अवस्य सुधरत, विश्वास अछि।
मुन्नाजी- अहाँ एतेक रास विभिन्न तरहक नाटक लिख मंचन कैयौ कऽ हेराएल वा बेराएल रहलौं किएक?
बेचन ठाकुर- हम एकटा निजी शिक्षकक दृष्टिऍं अपन विद्यार्थीक बौद्धिक विकास हेतु अपन कोचिंगक प्रांगणमे कोनो विशेष अवसरपर तैमे खास कऽ सरस्वती पूजामे रंगमंचीय सांस्कृतिक कार्यक्रमक बेबस्था करै छी जैमे अपन िनर्देशनमे विद्यार्थी द्वारा कार्यक्रम संपादित होइए। ओइ तरहेँ दस-बारहटा नाटकक मंचन सराहनीय ढंगसँ भऽ चूकल अछि। सूत्रक अभावमे हम हेराएल रही। मुदा आब प्राप्त सूत्र आ बेबस्थाक कृतज्ञ छी।
मुन्नाजी- अहाँ नाटकक अतिरिक्त आअोर की सभ लिखै छी, सभसँ मनलग्गु कोनो विधाक कोन प्रकारक अहाँ प्रेमी छी आ किएक?
बेचन ठाकुर- हम नाटकक अतिरिक्त कथा, लघुकथा, राष्ट्रीय गीत, भक्ति गीत, कविता, टटका घटनापर आधृत गीत इत्यादि लिखबाक प्रयास करैत रहै छी। गोष्ठीमे उपस्थित भऽ कऽ कथा पाठो कलौंहेँ। सभसँ मनलग्गू विधा हमर संगीत अछि। ओना हमर प्रतिष्ठाक विषय गणित अछि।
मुन्नाजी- जाति-वर्ग विभेदक अहाँक रचनाकेँ कतेक प्रभावित कऽ पौलक अछि अपने ऐ जातीय विषमताक टापर-टोइयामे अपनाकेँ कतऽ पबै छी?
बेचन ठाकुर- जाति-वर्ग विभेद हमर रचनाकेँ अंशत: प्रभावित केलक। ऐमे हम अपनाकेँ अपन जगहपर अड़ल पबै छी।
मुन्नाजी- नाटक वा अन्यान्य रचनात्मक सक्रियताक मादे अपनेक अगिला रूखि की वा केहेन रहत?
बेचन ठाकुर- नाटक वा अन्यान्य रचनात्मक सक्रियताक मादे अपन अगिला रूखक संबंधमे किछु निश्चित नै कहल जा सकैए। इच्छा प्रबल अछि। जतए धरि संभव भऽ सकत करब।
मुन्नाजी- अपनेक अमूल्य उतारा हेतु बहुमूल्य समए देवाक लेल हार्दिक धन्यवाद!
बेचन ठाकुर- अपनेक प्रश्नक यथासंभव जबाबसँ अपनाकेँ गौरवान्वित बुझि अपनेकेँ हार्दिक धन्यवाद ज्ञापित करैत हमरो अपार हर्ष होइए।(साभार विदेह)


text:
उझट
बात
चारि
बजि कऽ पाँच मिनट भऽ गेल। राजमिस्त्रीक संग काज केनिहारि आने संगी-साथी जकाँ
बुधनीओं बहिन दरबज्जेक चापाकलपर देह-हाथ धो कऽ ओसारपर राखल झोरा लिअ एली।
ओसारपर बैसल प्रोफेसर साहैब, मिस्त्रीकेँ कहलखिन-
“सभ कियो चाह-पीब लिअ तखनि जाइ जाएब।”
चाह
पीबैक प्रतिक्षामे दुनू मिस्त्री आ दुनू सहयोगी ओसारक आगूमे, जैठाम चबुतरा बनि
रहल अछि, बैसि गप-सप्प जे आइ केते काज भेल आ काल्हि की सभ करैक अछि, शुरू
केलक। आठ बजे भिनसरसँ चारि बजे बेर तक काज चलैए। पाँच गोटेक मेरिया अछि। ओना प्रोफेसर
साहैबक नजरि बुधनी बहिनपर आठे बजे, जखनि काजपर आएले छेली, पड़लनि मुदा बजला किछु
ने। बजबे की करितथि, रंग-रंगक विचार तँ मनमे छेलनिहेँ। बुधनीक उमेर जरूर
पचास-पचपनक हएत, पचास-पचपनक उमेर जिनगी उतरैक समए भेल। परिवारोमे बेटा-पुतोहु
हेबे करतै। मुदा हेबे करतै, तेकरो कोनो ठीक थोड़े अछि, नहियोँ भऽ सकै छै। मुदा हाथक
चुड़ी आ माथक सेनुर तँ किछु गवाही दइते अछि। मुदा ई गवाही तँ पतिक भेल, बेटाक
नै। जहिना कोनो काजक अपन समए होइए तहिना किछु बजबोक तँ अपन समए होइते अछि। तँए
मिस्त्रीकेँ गिट्टी, िसमेंट, बालु इत्यादि सभ समान सुमझा काज देखा अपना
काजमे प्रोफेसर साहैब लगि गेला। मुदा बुधनी बहिन प्रोफेसर साहैबक मनकेँ पकड़ि
लेलकनि। लाली गोराइ, गठल देह, काज करैक वएह चुमकी जे जुआनीमे रहैक। मुदा बिना
गप-सप्प केने बुझिओ तँ नहियेँ सकै छी। सभ अपन-अपन जिनगीमे काजक चक्कीक संग चलि
रहल अछि तैठाम अनका बाधित कऽ गपो-सप्प करब नीक नहियेँ हएत। ठेकनबैत प्रोफेसर
साहैब बेरुका चाह पीबैक समैक गर अँटौलनि। गर अँटौलनि जे दस बजेमे कौलेज जाएब,
अबैक कोनो ठेकाने ने अछि, चारि बजेक पछातिओ आबि सकै छी, आ लगलो आध घंटा पछाति
घूमि कऽ आबि सकै छी। अपनो परियास करब जे चारि बजेक चाह संगे पीब जइसँ चाहे
पीबैकाल बुधनी बहिनकेँ लगेमे बैसा चाहो पीब आ गपो सभ करब। ट्यूसनियाँ विद्यार्थी
जकाँ प्रोफेसर साहैब अपन समैपर तैयार भऽ गेला। बुधनी बहिनकेँ अपनो संगी साथी आ
रस्ताे-पेरामे चिन्हारए सबहक संग-संग बजारक दोकानदारो सभ बुधनीए बहिन कहैत,
मुदा प्रोफेसर साहैब गामक नाओं लऽ कऽ राधोपुरवाली कहै छथिन। झोरा लैतेकाल
प्रोफेसर साहैब बुधनी बहिनकेँ कहलखिन-
“ऐ राघोपुरवाली, अहाँसँ किछु गपक काज अछि
तँए अहाँ एतै बैसि कऽ चाह पीबू।”
अंतिम पेजसँ..........................................
प्रोफेसर
साहैब-
“तइसँ पहिने?”
“घर-अँगनाक काजो सम्हारै छेलौं आ खेत-पथारमे बोइनो-बुत्ता करै छेलौं।”
“पति की करै छला?”
“तइसँ पहिने ओ बजारेमे रिक्शा चलबै छला। साँझू पहर दोकान-दौरीक काज केने
घरपर पहुँचै छला। मुदा जइ दिन जीपक ठोकर रिक्शामे लगल आ जाँघ टुटलनि, तइ दिनसँ
जीबै तँ छथि मुदा चलै-फिड़ैक तागति नै छन्हि।”
“बाल-बच्चा कएटा अछि?”
“तीन भाए-बहिन अछि। दुनू बहिन सासुर बसैए आ बेटा लगमे रहैए।”
“बेटा-पुतोहु भीन अछि?”
“अपने भीन भऽ गेलौं।”
“किए?”
“पुतोहुक ओ बात अखनो मन पड़ैए तँ ओहिना रीश उठैए। पुतोहु बाजल जे सासुक
लछने ने छन्हि। बाजल-तँ-बाजल। अपन बेटा-बेटी जकाँ थोड़े बाजल। मुदा बेटा ओकरा किछु
ने कहलकै, तेकर आनि-पीड़ा बरदास नै भेल। तही दिनसँ बजारक काज पकड़लौं।”
“अपना खेत-पथार नै अछि?”
“नै।”¦१,१५२¦
२६ जुन २०१४


text:
सङ्घीयता एकटा राजनैतिक विचारधारा छी जहिमे सदस्यसभ एकटा समूहके शासकीय तहमे बन्धन कएल गेल होइत अछि । ई शब्दके संवैधानिक रूपमे राष्ट्रक शक्तिके केन्द्रीय सरकार आ प्रान्तीय सरकारमे विभाजित भेल उपर उल्लेखित विचारधारामे आधारित व्यवस्थाके जनाबै लेल सेहो प्रयोग कएल जाइत अछि । ई व्यवस्थामे आधारिक राष्ट्के सङ्घ कहल जाइत अछि ।
सरकारक शक्ति आ जिम्मेवारीके केन्द्रीय आ प्रदेश वा स्थानीयस्तरक भिन्न- भिन्न तहमे विभाजित करैवाला पद्धति सङ्घीयता छी । राज्यसत्ता आ सार्वभौमसत्ताक समेत विभाजन करि शासकीय क्रियाकलापमे बेसीसँ बेसी जनताके संलग्न करबैवाला राजनैतिक प्रक्रिया सङ्घीयता छी । सङ्घीयताके बहुजातीय, बहुभाषिक तनाव समाधान करैवाला संवैधानिक आ राजनैतिक औजारक रूपमे समेत व्याख्या कएल जाइत अछि । दोसरदिस सीमान्तीकृत समूहके सशक्तिकरण करवाक उपायक रूपमे समेत एकरा लेल जाइत अछि । विश्वमे


text:
Monday, September 15, 2014
बेसी भऽ गेल आब नै (क. हेम नारायण साहु)
हेम नारायण साहु ::
बेसी भऽ गेल आब नै
गामक चौबटियापर एकटा झमटगर पीपड़क गाछ छल। गाछतर बैसल शीलाक मन उदास रहै। गुनधुनमे पड़ल छलि। हमर जिनगीक समए सभ शेषे अछि हम केना ऐ पहाड़ सन जिनगीकेँ पार लगाएब, से नै जानि। जिनका संगे जिनगीक जिनगीक शुरूआत बिआहक पवित्र बन्धनसँ भेल सेहो हमरासँ सदिखन लड़िते-झगड़िते रहै छथि। हरिदम गारि-बात दैत रहै छथि। सासु-ससुरक कोन चर्चा। जखनि-तखनि सासुक खोबहाटन लादले रहैए-
“तोहर बाप हमरा बेटाकेँ ठकि बिआह करा लेलक। हम जे सोचने रही ओ सभटा मनक बात मनेमे रहि गेल। फल्लाँ गामक घरदेखिया मन-माफित टाका दइ छेलै। गाड़ी दइ छेलै। नै जानि रमुआक बाप कोन ठकहरबाक चालिमे पड़ि हमरा बेटाकेँ बोइर देलक।”
एवं प्रकारे शीलाकेँ सभ दिन फझैत करैत रहै छेलै। बेर-बेर सासु कहैत रहै छेलखिन-
“अहाँ नैहर जा कऽ अपन माए-बापसँ दू लाख टाका आ एगो मोटर साइकिल लाबि आनू नै तँ...।”
शीला ऐ सभ उलहन-उपराग आ पड़तारनासँ उबि गेल छलि। उबबो केना ने करैत जखनि-तखनि सासुक खोबहाटन शुरू भऽ जाइ छेलै। पति सेहो माइक बातमे हँ-मे-हँ मिला दैत छेलै। वेचारी शीला कएक दिन खेनाइओ ने खाइ छलि, भूखले रहि जाइ छलि। भूखल-पिआसल देह कारी झामर भऽ गेल छेलै।
शीलाक माए-बाबू ऐ पेनकट्टा झोड़ाकेँ भरिओ केना पबैत। तीन भाए-बहिनक संग माए-बाबूक परिवार। मध्यम वर्गीय परिवार, दस कट्टा जमीन छेलै जेकरा जोति-कोरि परिवारक भरन-पोषण करैत छल। आमदनीक आर कोनो साधन नै। ओही सिमित आमदनीमे तीनू भाए-बहिन पढ़ितो-लिखितो छल। शीला बी.ए. पास कऽ एम.ए.मे नाओं लिखौने छलि। छोट बहिन बारहमी कक्षामे निर्मली कौलेजमे पढ़ैत छलि तथा सभसँ छोट भाए एगारहमीमे पढ़ै छल।
शिलाक बिआह फुलपरास निवासी श्रीधर ठाकुरक जेठ सन्तान रमाकान्तसँ भेल। शिलाक बिआह अपना भरि बड़ धूम-धामसँ केलनि। करबो केना ने करितथि जेठ बेटीक बिआह रहनि। दस कट्टा जमीनमे सँ तीन कट्ठा बेचि लेलनि आ किछु पैंचो-उधार कऽ शिलाक पिता कुटुमकेँ नगदी रूपैआक संग सभ सभ सरमजान देलकनि।
किछु दिन तँ नीक जकाँ समए बीतल। मुदा पछाति शीला संग जे रामलीला शुरू भेल से असहनीय भऽ गेल। शिला कोनो उपए नै देखि सासुरसँ विदा भऽ चौबटियाक पीपड़क गाछतरमे बैसि गुनधुन कऽ रहल अछि। गुनधुन करैत दीदीक कहल बात मन पड़ि गेलै, बेटीक पएर सासुरसँ अन्तिम समैमे उठैत अछि। मुदा शिला ऐ विचारकेँ पुरान बूझि पएर उठा नेने छलि।
शिला ओतएसँ अचानक उठि, हाथमे झोला लऽ नैहर दिस विदा भऽ गेलि। नीक-बेजए मनमे नचिते रहै। अन्तमे निर्णए केलक जे सै नै तँ पहिने गाम पहुँच माएकेँ सभ दुखनामा सुना देबै, पछाति देखल जेतै।
नैहर आबि शिला अपन सभ दुखरा माएकेँ सुनौलक। माए दुखी भऽ गेली। दुनू आँखिसँ नोरक धार बहए लगलनि। जमीन बेचलौं संग-संग उधारो-पैंच केलौं अपना भरि कोनो कसरि नै कऽ हँसी-खुशीसँ जे बनि पड़ल से सभ किछु देलौं। मुदा तैयो...।
माएक नोर पोछैत शीला बाजलि-
“माए, तूँ कनै किए छेँ। नै कान। हमराले तूँ चिन्ता नै कर, हम ऐ समस्याक निदान निकालि लेब हमरामे ई सामर्थ्य अछि। हम कोनो मुर्ख नै छी। हमरा सन-सन बहुतो बेटीक संग ऐ तरहक समस्यासँ लड़ऽ पड़ि रहल छै। हम अहीठाम रहि अपन गुजर करब मुदा दहेज रूपे राक्षकसँ दूर रहब।”
शीलाक ई विचार सुनि माए चुप रहली। गामक अभिभावक सभ सेहो शीलाक विचारसँ सहमि गेला।
शीला अपन दलानमे बच्चा सभकेँ ट्यूशन पढ़ेनाइ शुरू केलक। देखिते-देखिते ट्यूशन खूब चलए लगल। आर्थिक रूपे कमजोर परिवारक बच्चाकेँ बिनु फीसेक पढ़बैत रहए। ट्यूशनक आमदनीसँ शीला एम.ए.क अधूरा कोर्सकेँ पूरा सेहो केलक। छोट बहिनक बिआहमे सेहो आर्थिक सहयोग केलक। आगू चलि बिहार सरकारक शिक्षक नियोजन हेतु टी.ई.टी. परीक्षा सेहो पास केलक। आ कनीए दिनक बाद शिक्षक पदपर बहाली सेहो भऽ गेल।
एम्हर शीलाक सुखद दिनक चर्च सासुरमे पहुँच गेल। शीलाक ससुर रामाकान्तकेँ कहलखिन जे कनियाँक विदागरी करा आनहुन।
साझक समए छल। रामाकान्त सासुर पहुँचि शीलाकेँ देखै छथि शीलाकेँ पढ़ैत। रामाकान्त शीलाकेँ हाल-चाल पुछलखिन। मुदा शीला किछु ने बाजलि। चुप-चाप सुनि रहल छलि। बातकेँ घुरियबैत कहलखिन-
“हम आएल छी अहाँकेँ विदागरी करबए लेल। जे भेल से बिसरि जाउ। हमरा स्वयं गलतीक भान भेल। बिसरि जाउ सभटा। आब कोनो तरहक उलहन-उपराग नै देता हमर माए-बाबू।”
शीला बाजलि-
“अहाँ ई गप कोन मुहेँ हमरा कहै छी। आइ दिनकर केमहर उगि गेला। आइ जे हमरा विदागरी करबए एलौं से की।”
रामाकान्त कहलखिन-
“जे भेल से आब िकन्नौं ने हएत।”
शीला उत्तर देलखिन-
“आब तँ ठीके आेना नै हएत जेना अपने सभ एतेक दिन हमरा संग केलौं। आब तँ हमरा टाका अछि, नौकरी अछि। से तँ आब अहाँकेँ भेटिए रहल अछि। अहाँ हमरासँ थोड़े बिआह केने छी। अहाँ तँ टाकासँ बिआह केने छी। जइ कारण एते दिन फुटलियो आँखिए ने सोहाइ छेलौं। पति-पत्नीक सम्बन्धकेँ बिसरि गेल छेलौं। जे सम्बन्ध जन्म-जन्मान्तरक होइ छै। दुख-सुखमे सेहो ओहिना रहै छै। तेकरा अहाँ सनक पुरुखक पड़ितानासँ आइ समाजक सैकड़ो नव-विवाहिताकेँ आत्म हत्या करए पड़ै छै, मुदा से हम नै कऽ जे रस्ता धेलौं हमरा तहीपर रहए दिअ। अहाँ एतएसँ चलि जाउ, जे भेल से बहुत भऽ गेल आब नै। हमरा अहिना रहए दिअ।”शीलाक दृढ़ता देखि रामाकान्तकेँ जेना ठकमुड़ी लगि गेलनि। मने-मन उचित-अनुचितक भान हुअ लगलनि।¦¦¦
Subscribe to: Post Comments (Atom)


text:
Monday, May 16, 2016
कौशिकी सम्मान समारोहक आयोजन
कौशिकी सम्मान समारोहक आयोजन
निर्मली (सुपौल) : १८ अप्रैल, संध्या ६:३० बजेसँ स्थानीय विद्यालय- एस.एन.एस. ग्लोवल सेमिनरीक पाँचम स्थापना दिवसपर विविध साहित्यिक एवं सांस्कृतिक कार्यक्रम प्रस्तुत कएल गेल। संगे विद्यालय परिसरमे नव-निर्मित नाट्य मंच- ‘बेनीपरी रंगशाला’क उद्घाटन सेहो भेल। उद्घाटनक पछाइत कौशिकी सम्मान समारोहक सत्र आरम्भ भेल। जेकर मुख्य अतिथि अयकर अधिकारी सह गजलकार ओम प्रकाश झा, विशिष्ठ अतिथि- साहित्यकार राजदेव मण्डल, कमलेश झा, कपिलेश्वर राउत, नन्द विलास राय, राम विलास साहु एवं उमेश पासवान तथा सम्मानित अतिथि- टैगोर साहित्य पुरस्कार एवं विदेह साहित्य सम्मानसँ सम्मानित साहित्यकार जगदीश प्रसाद मण्डल एवं प्रो. धीरेन्द्र कुमार छला। सर्वप्रथम मंचासिन सभ अतिथिगणकेँ अंग-वस्त्र एवं पुष्प-मालसँ सम्मानित कएल गेलैन, पछाइत श्री जगदीश प्रसाद मण्डलकेँ हुनक समग्र साहित्यिक योगदानक लेल आ नाट्य-निर्देशनक योगदान लेल प्रो. धीरेन्द्र कुमार रायकेँ ‘कौशिकी सम्मान-२०१५सँ सम्मानित कएल गेलैन। प्रशस्ति-पत्र, पुष्प-गुच्छ एवं अंग-वस्त्र प्रदान कएल गेलैन।
सम्मान समारोहकेँ सम्बोधित करैत मुख्य अतिथि- ओ.पी. झा कहलैन-
“सेमिनरीक निदेशक डॉ. सुरेन्द्र कुमार सिंहजी अपन विद्यालयक स्थापना दिवसक समारोहक संग ‘कौशिकी सम्मान’ शुरूआत कऽ ने मात्र निर्मली अपितु मैथिली साहित्य-जगतमे एक कीर्तिमान स्थापित केलैन अछि, ई एक ऐतिहासिक कार्य छी। कौशिकी सम्मान लेल दुनू गोरेकेँ बधाइ। संगे सेमिनरी परिवारकेँ धन्यवाद..!”
क्रमकेँ जारी रखैत विशिष्ठ अतिथि राजदेव मण्डलजी अपन उद्बोधनमे कहलैन-
“बहुमुखी प्रतिभाक धनी जगदीश बाबू कमे दिनमे विपुल संख्यामे साहित्य-सृजन कऽ एवं अपन विचारधाराक बलपर मैथिली साहित्य-जगतमे अपन पहिचान बनेलैन। ई हुनक सच्चा कर्मक द्योतक अछि। जे किछु लिखै छैथ, जिनका लेल लिखै छैथ, जिनकर गप लिखै छैथ, तिनका सबहक संग डेग-डेग मिला चलबो करै छैथ! सभसँ पैघ गुण हिनक ई छैन जे विरोधक मात्र स्वरेटा नै ओहन बेवहारो आ जिनगियो बनेने छैथ जगदीश बाबू। जे मिथिलामे बेछप अछि! थोड़ अछि! यएह हिनक एक-एक रचनाकेँ सेहो अनुपम अनबैत अछि, बेछप बनबैत अछि। सेमिनरी परिवार जगदीश बाबू एवं प्रो. धीरेन्द्र बाबूकेँ कौशिकी सम्मानसँ सम्मानित कऽ निर्मलीक नाम रौशन केलैन अछि। ”
उद्बोधन क्रमकेँ जारी रखैत संघर्षशील मैथिली सैनानी श्री कमलेश झा बजला-
“नाट्य-निर्देशनक क्षेत्रमे प्रो. धीरेन्द्र कुमारकेँ एवं साहित्य-जगतमे श्री जगदीश प्रसाद मण्डलकेँ कौशिकी सम्मान जे सेमिनरी परिवार, एक विद्यलय परिवार प्रदान कएल ओ अबस्स अनुपम कार्यक शुरूआत छी। ऐ हेतु ने मात्र सुरेन्द्र कुमार सिंहजी धन्यवादक पात्र छैथ बल्कि समस्त निर्मलीवासी धन्यवादक पात्र छैथ। ई क्रम अनवरत जारी रहए ई हमर शुभकामना..!”
ऐ तरहेँ अन्य विशिष्ठ अतिथिगण सेहो अपन उद्गार व्यक्त केलैन। अन्तमे मंच संचालक उमेश मण्डल आयोजककेँ धन्यवाद ज्ञापनक लेल आमंत्रित केलैन। डॉ. सुरेन्द्र कुमार सिंहजी धन्यवाद ज्ञापन करैत बजला-
“मंचासिन मुख्य अतिथि, विशिष्ठ अतिथि एवं सम्मानित अतिथिक संग सभागारमे उपस्थित सबहक प्रति हम आभार प्रकट करै छी। १८ अप्रैल विद्यालयक स्थापना दिवस छी, जे ई पाँचम छी। ऐ अवसरपर हम सभ साल किछु-ने-किछु कार्यक्रम आयोजन करैत रहलौं। मुदा ऐ सालसँ जे ‘कौशिकी सम्मान’क आरम्भ कएल ओ आगूओ जारी रहत। श्री जगदीश प्रसाद मण्डल एवं प्रो. धीरेन्द्र कुमारजी केँ सम्मानित कऽ हम- सेमिनरी परिवार- बहुत खुश छी, अपनाकेँ गौरवान्वित महसूस कऽ रहल छी! अहिना अपने सबहक सहयोग बनल रहए...। धन्यवाद नमन..! ”
तेसर सत्रमे विद्यालयक छात्र-छात्राक द्वारा सांस्कृतिक कार्यक्रम प्रस्तुत कएल गेल। जइमे शिक्षाक महत, स्वच्छताक महत, साम्प्रायिक सौहार्द, राष्ट्र प्रेम, लघु नाटिका, गीत, गजल संगे विभिन्न तरहक नृत्य इत्यादिक सुन्दर प्रदर्शनसँ भेल। जे दर्शक-दीर्घामे उपस्थिति श्रोता सभकेँ मंत्र-मुग्ध केलकैन। अनेको पारितोषिक एकर प्रमाण बनल। स्कूलक शिक्षकगण सेहो ऐ सुन्दर कला प्रदर्शन लेल धन्यवादक पात्र रहला। श्रुति प्रकाशनसँ प्रकाशित पोथी ‘विदेह नाट्य उत्सव’ एवं ‘विदेह लघु कथा संग्रह’ तथा ‘तरेगन’ नामक पोथी पल्लवी डिस्ट्रीब्यूटर सेमिनरीक सभ शिक्षककेँ तथा छात्र-छात्राकेँ श्रीमती प्रीति ठाकुर रचित बाल साहित्य- ‘मैथिली चित्रकथा’ एवं ‘गोनू झा आ आन मैथिली चित्र कथा’ पारितोषिक रूपमे प्रदान केलक।
Subscribe to: Post Comments (Atom)


text:
नवसाल के- नबका बात
सुनू यो मैथिल , सुनू यौ तात
नाव साल के नवका बात ।
नवल चेतना जागि उठल नव
अहाँ सब छी , कियक एकात ॥
सुनू यौ --- नाव --
कतबौ लड़लौं , कतबौ लरु
मुदा एकहि ठाँ सब किछू धरू ।
सब फदकैया संग रहैया
जहिना टोकना केर यौ भात ॥
सुनू यौ --- नाव --
कियो नञि दुरजन , सब छथि सज्जन
जौं दुरजन त हमहीं दुरजन ।
अप्पन - अप्पन ठीक करु मन
एक लाख में एकटा बात ॥
सुनू यौ --- नाव --
उठू यौ मैथिल सव कियो जागू
सब ठाँ मैथिल पहुँचल आगू ।
सभतरि मिथिला चमकि उठल अछि
अपन गाम - अपन बात ॥
सुनू यौ --- नाव --
रचैता -
रेवती रमण झा "रमण "


text:
सर्वप्रथम सौराठ सभा के लेल एक संक्षिप्त परिचय: आइ सँ लगभग ८०० वर्ष पूर्वहि मिथिलाके प्रसिद्ध राजा हरसिंह देव के समय मिथिलामें हर जाति-धर्म के लेल वैवाहिक पंजियनके वकालत कैल गेल आ वैवाहिक अधिकार लेल एक निश्चित नियम जे धर्मसंगत एवं तर्कसंगत छल जे मातृ-पक्ष के ५ पीढी आ पितृपक्षके ७ पीढी तक विवाह लेल निश्चित जोड़ीके खूनके सम्बन्ध नहि हेबाक चाही आ एहि लेल मिथिलामें वैवाहिक सभाके आयोजन (मेला) - अर्थात् एक एहेन जगह सभके जुटान जाहिमें अपन-अपन जाति-कुल-धर्म अनुरूप अपन विवाह योग्य सन्तान लेल जोड़ी निर्धारण कैल जा सकैक। एहेन लगभग ४२ स्थल के नाम लेल जाइछ जतय सभा लागैत छल। एक अत्यन्त महत्त्वपूर्ण बात आरो शुरु कैल गेल छल एहि राजा के शासनकालमें - सभ जातिकेँ एकत्वभाव में बान्हय लेल जातिसँ पूर्वहि ‘मैथिल’ जोड़ल गेल छल। अर्थात् मैथिल ब्राह्मण, मैथिल कायस्थ, मैथिल राजपुत, मैथिल केवट, मैथिल मल्लाह, मैथिल कुम्हार, मैथिल धुनियाँ, मैथिल कुजरा - आदि। सभ जातिके अपन-अपन विशेष सिद्धान्तके प्रतिपादन कैल गेल छलैक - एक विशेष सभा जाहिमें पण्डित, विद्वान्, जातिके मुखिया-मैंजन आदिके विशाल सहभागिता छलैक। ताहि समयके व्यवस्था अनुरूप इ सभ व्यवस्था बनलैक।
एहिमें मैथिल ब्राह्मणमें किछु कड़ा नियम रहलाके कारण सभाके अनिवार्यता आ सन्दर्भ गंभीर छलैक। उपरोक्त ७ पीढी आ ५ पीढीमें खूनके सम्बन्ध शायद ब्राह्मण एवं कायस्थ में मूलतः रहैक, तदोपरान्त ताहि समयमें जनसंख्या जेकर जतेक रहैक, सुविधा जेहेन रहैक, वैवाहिक सम्बन्ध कायम करैक अन्य आवश्यक संभावना जतेक रहैक ताहि अनुरूपे सभ जाति-धर्मके लेल राजा नियम प्रतिपादित करौलन्हि। आइयो धरि शायद एहि अधिकारके सिद्धान्त सिर्फ ब्राह्मण आ कायस्थ निर्वाह कय रहल छथि। हलाँकि कायस्थमें गोत्रके बाधा नहि रहलाके कारण सभाके महत्त्व बहुत गंभीर नहि रहलनि, मुदा सभाके महत्त्व जेना स्वयंमें अत्यन्त महत्त्वपूर्ण होइत छैक एकरा आत्मसात् करैत विशिष्ट व्यवस्थापन सऽ सभ केओ लाभान्वित भऽ सकैत अछि, एकरा सभ मानैत छथि। रहल गप ब्राह्मणक व्यवस्था कड़ा रहला के कारण - गोत्र अलग, मूल-पाँजि निरीक्षण रहलाके कारण कम से कम ताहि समयमें बिना सभा के तऽ विवाह असंभव छलैक। अतः सभा के कुल ४२ विन्दु समस्त मिथिलांचल में कालान्तर में रहल आ अन्ततः सौराठ सभागाछी जाहिमें बादमें दरभंगा महाराज, सौराठ, कुर्सों ड्योढि, लोहा ड्योढि एवं अनेको मिथिला के ठट्ठ गाम सभ अपन-अपन योगदान दैत एहेन भव्य सभाके व्यवस्थापन कयलाह जेकर पोषण बिहार सरकार तक करय लागल आ एक अत्यन्त महत्त्वपूर्ण विन्दु जतय नहि सिर्फ वैवाहिक जोड़ीके मिलान संभव होइक, खुल्ला अवसर वर-कन्या जोड़ी मिलानके लेल भेटैक बल्कि विभिन्न तरफ सऽ एकत्रित भेल लोक अपन-अपन स्तर सऽ मिथिलाके समग्र विकास लेल सेहो सोच-विचार करैथ। आइ-काल्हि एहेन सभा लगाबय लेल नहियो किछु तऽ करोड़ों रुपया के तऽ खाली विज्ञापन देबय पड़ैत छैक - देखैत होयब जे ओ भले अन्ना हजारे के भ्रष्टाचार विरुद्ध आन्दोलन होइक वा रामदेवजीके व्यायाम सभास्थल वा लालूजीके लाठी भाँजयवाला प्रदर्शनी या फेर नितीशजीके जनता दरबार - सभमें विज्ञापन खर्चके महत्त्वपूर्ण भूमिका रहैछ आ तेकर बाद टाका-पाइ दऽ के गाम सऽ भीड़ जुटाबयके इन्तजाम - तखनहि सभा के सफल बुझल जाइछ। मिथिला राजके लेल जखन अनशन कैल जाइछ तऽ मुश्किल सऽ २० लाख के मैथिलके आवादीक्षेत्र दिल्लीमें दिल्लीके जन्तर-मन्तर पर ५० गो लोक पहुँचैत छथि। आब बुझि जाउ जे सभाके जोगाड़ में कतेक बेलना बेलयके आवश्यकता छैक। हालहि विद्यापति स्मृति पर्व समारोह २०६८ विराटनगरमें निष्पादित कयल जे अन्तर्राष्ट्रीय स्तरके एक अति सुहावन कार्यक्रमके रूपमें प्रसिद्धि पौलक ताहिमें लाखों रुपयाके खर्च अयलैक। लेकिन हाय रे सौराठ-सभागाछी - बिना पाइ खर्च के स्वतः प्रतिदिन लाखों लोक एहिठाम जुटैत छलाह। सभाकाल में बिना स्वयंसेवक के महादेवके कृपा सऽ सभ किछु नियंत्रित होइत छलैक। लोक अपन बेटा-बेटीके लेल सम्बन्ध निर्धारित करैथ आ लगले हाथ चंगेरामें चुरा आ कस्तारामें दही आ हलुवाई के दुकान सऽ मिठाई किनैत ललका-धोती आ बिहौती साड़ी किनैत लालटेन जराके पहिले बियाह सम्पन्न होइत छलैक आ तदोपरान्त चतुर्थी में कहाँदैन बरियाती यैह किछु १०-११ गोटे पहुँचैथ आ... साधारण खर्च सऽ बियाह सम्पन्न होइत रहैक। आब... ऊफ!
ऊपर सऽ आब मिथिला खाली भऽ गेल छैक - जेना-जेना शिक्षा पद्धतिमें बदलाव अबैत गेलैक आ रोजगार के अवसर व्यवसायोन्मुख संसारमें शहरमें केन्द्रित होइत गेलैक, गामके विपन्नताके सम्बोधन संग बेईमानी भेलैक, लोक गाम छोड़ि शहर भागय लागल। ताहू में मिथिलाके प्रखर बुद्धिमान स्तरके मस्तिष्क तऽ संसार पर राज करनिहार मानसिकता थीक - भले ओ दोसरके दरबारी बनि के किऐक नहि हेतैक, लेकिन संसार पर राज प्रत्यक्ष-अप्रत्यक्ष मैथिल के रहतैक। दिल्लीमें भले कोठीके भंसिया काज कय के किऐक नहि होइक, लेकिन सेवत दिल्ली, गामके खेत में ५०% परती छैक... किदैन मतलब। एहेन समय आब बाहरे लोक घरो बनाबय लागल। घरवालीके चाप छैक। खबरदार बुढिया माय-बाप मैर जेतैक, चलिके श्राद्ध कय देबाक अछि... लेकिन धिया-पुताके भविष्य लेल अहाँ गाम के नाम नहि लेब। नै तऽ अहाँ जाउ... हम आ धिया-पुता नहि जायब। ... बस, जखन घरके मेलकाइन के एहेन मनोदशा छन्हि तखन... आब... कि कहू।
बेटी जवान भऽ गेल... बेटा जवान भऽ गेल! कुटमैती करबाक अछि। कतेक के बेटा तऽ मराठी-गुजराती पुतोहु बियैह लेलकनि, फिल्ममें जेना हिरो-हिरोइन करैत छैक... प्रेम-विवाह। मिथिलाके जट-जटिन के प्रेम किनकहु थोड़ेकबे न होइछ। आब बियाह केलाके बाद बहुतो परिवार बिखैर गेल। लोक के होश खुलय लागल - फेर सौराठ चाही कि? फेर सभागाछी होइतय?
जी! सभागाछीके जरुरत सभके बुझा रहल छन्हि। गाममें लोक के चाही कमौआ जमाय। बेटीके इच्छा शहरमें रहय के छन्हि से! यौ जी! एतेक तादात्म्य स्थापित करय लेल तऽ वास्तवमें सौराठ सभा फेर लगबाक चाही। पर्यटन के अवसर सेहो बनतैक। कारण आब गौंआ कुटुम्ब थोड़बा औता... आब तऽ औता रिजर्वेशन टिकट सहित शहरी मैथिल। मधुबनी स्टेशन सऽ सीधा सौराठ - ओतहु होटेल ओबेराय इन खुलतैक। अहाँके थोड़ेकबा करय पड़त खातिरदारी, अहाँके घरमें छथिये के... बुढवा-बुढिया सेहो बोकारो-बम्बई सऽ रिटायर्ड भेलाके बाद शहर सऽ घृणा उत्पन्न भेलापर आब गामहिमें मरय के इच्छा सऽ जीवन-मृत्युके बीच झूलि रहल छी। अहाँ ओहिठाम जे कुटुम्ब एता से बेकुफे बनता कि! आ फेर बनतैक शहरी - ग्रामीण मैथिल के बीच एक हाइब्रिड मैरिड रिलेशनसीप - आ तखन मिथिला समृद्ध हेतैक। पुनः सभा जोर पकड़तैक आ मिथिलाके विकास हेतैक। कि नै??
हार्दिक अपील/आह्वान:
---------------------
दहेज मुक्त मिथिला एगो छोट संस्था छैक - एखन धरि पंजीकृत नहि भऽ सकलैक अछि। जनैत छियैक कियैक?? कियैक तऽ एहिमें एखन धरि सभ बहरिया युवा-युवती सभ टा सदस्य बनलैक। होशियार अभिभावक सुतले छथिन। संरक्षकमें एहेन चिन्ता नहि जे मिथिलाके विपन्नताके प्रमुख कारण दहेज के अनाचार-व्यवहार थिकैक जे फालतू में सभ पूँजी बनिया ओहिठाम पहुँचाबैत छैक। क्रियाशील पूँजीके संग्रह-पूँजीमें परिणत करैत सिजनल बिजनेस के प्रोफिट पहुँचाबैत छैक। कि हेतैक एहि देखावा सऽ? डेढ दिनकी चाँदनी, फिर अन्धेरी रात! काल्हि सऽ तऽ फेर वैह - पति, पत्नी आ वो के तर्ज पर घरमें कलह हेतैक। ओ खाली अनावश्यक खर्चके देखावाके एक भिडियो सीडी बनतैक जे धिया-पुता देखतैक आ कहतैक... हे देखो! अपना मम एण्ड डैड कैसे शादी किये थे। पहिले कहबी छलैक जे माय-बापके बियाह देखा देबौक... याने एक गैर... आइ-काल्हि हम सभ हंसी-खुशी अपन बच्चा के अपनहि गैर पढैत छी ओ कैसेट देखा के। एहि संस्थाके मूल उद्देश्य छैक जे मिथिलामें सदाचार आबौक, लोक माँगरूपी दहेज के परित्याग करैथ। संगहि एहि संस्थाके एक आरो उद्देश्य छैक जे मिथिला के गाम-गाम कोनो ने कोनो धरोहर अवश्य छैक। गामके लोक में रुचिके कमीके कारण ओ उपेक्षित अवस्थामें छैक। पोखैर छैक तऽ लोक ओकरा भैर रहल छैक, वासडीहके कमीके पूर्तिमें पुरान कर्मठ कीर्तिके मेटा रहल छैक। इ नहि जे ओहि पोखैर में कमल के फूल फूलाय से उपाय करतैक... इ नहि जे ओहि पोखैर में नौका-विहार करय लेल शहरके आदमीके आमंत्रण करैत पर्यटकीय विकास के अवसर उत्पन्न करतैक। तुच्छ राजनीतिक इच्छाशक्ति - तुच्छ जनमानस! विकास के नाम पर लूट-खसोट। पंचायत में दारू-ताड़ी पिबयवालाके हाथमें लाठी दैत राजनेता आलीशान होटलमें रभैस कय रहल छैक। यैह थिकैक विकासशील बिहार के वास्तविक दृश्य! मिथिलामें इ कोना के चलतैक? मिथिला में सभ प्रकार के चिन्ता करनिहार आदम जमाना सऽ पैदा लैत एलय अछि। विद्यापति अही ठाम जन्मलखिन। विद्यापतिके जोड़ नहि लगलैक एखन धरि। अतः एहि संस्थाके आह्वान छैक जे अपने लोकनि संरक्षक वर्ग एकर पोषण करियैक आ मिथिलाके स्वरूपमें आवश्यक सुधार करैत संसार के नवनिर्माण लेल मार्गदर्शन करियैक। सौराठ सभा के पुनरुत्थान लेल इ संस्था गत-वर्ष सऽ कार्य कय रहल छैक आ एहि बेर माधवेश्वरनाथ महादेव मन्दिर जे एक प्राचिन कलाके अनूठा धरोहर थिकैक तेकर जीर्णोद्धार लेल सभक सहयोग के हार्दिक आह्वान करैत अछि।
प्रवीण ना. चौधरी,
अध्यक्ष, दहेज मुक्त मिथिला परिवार
सौराठ सभागाछी।


text:
प्रतिपदा कोनो विशेष प्रकाशन समूह ,लेखक वृन्द आ धाराक अगुआई नइ करैत छैक ,करबाक जरूरियो नइ बूझैत छैक ,ई सभ तरहक लेखक ,विधा आ शिल्प में अद्भुत आ अद्वितीयक आह्वान करैत छैक ।मतलब एहन कि देखिते बूझा जाए 'जा एहन त' कहियो देखबे नइ केने छलियइ ' ।मुदा ऐ अद्वितीयता मे तमाम तरहक संतुलन होएबाक चाही ,ई बात कहबाक जरूरी ऐ ठाम नइ । हां लेखन मे सभ तरहक भेडि़याधसानक हम विरोध करैत रहब ।विषयक ,भाषाक ,शैलीक ,विधाक आ आनोआन रूटीन एकदम निकृष्ट आ निषिद्ध रहत ।
किछु नया काज सेहो होएबाक चाही ।आ राघवेंद्र कुमार ठाकुर आ बाल मुकुंद पाठक सँ विशेष आग्रह कि ओ विधागत अभिनवता दिशि ध्यान दैत किछु नया जोड़बाक प्रयास करता ।आ ई आग्रह सभ गोटे सँ कि हरेक विषय आ विधा मे खूब पढ़ैथ तखने अभिनवता संभव ।
सभसँ जरूरी ई कि प्रतिपदाक गठन जइ उद्देश्य लेल भेल ओ एखनो अपेक्षिते अछि ।एहन साहित्य जइ मे मैथिल समाजक संपूर्ण चित्र होए, फोटोस्टेट आ कार्बनकॉपी नइ ,रचनात्मक रेखा आ वृत्त जइ मे अपेक्षित प्रत्यास्थता होए आ ओ तुलनात्मक रूपें (आनो भाषा आ साहित्य सँ) महत्वपूर्ण साबित होए ।मुदा निराश हेबाक जरूरी नइ छैक ,यात्रा त' आबे प्रारंभे भेल अछि..............


text:
मिथिला प्रकृतिपूजक संस्कृति रहल अछि। ई इलाका शाक्त साम्प्रादाय क इलाका रहल अछि। जे साम्प्रदाय सबसे पहिने महिलाक महत्व कए चिन्हलक आओर उपासना क अधिकार टा नहि बल्कि पुरोहित क काज मे सेहो महिला क सहभागिता शामिल केलक । सनातन हो, बौद्ध हो वा फेर जैन, मिथिलाक महिला सब ठाम अपन एकटा खास महत्व रखैत छथि। हम आम तौर पर सीता, गार्गी, आओर मैत्री क चर्च करैत छलहूँ, मुदा ठेरिका, मल्लिनाथा आओर बौद्ध धर्म वा जैन धर्म मे मिथिलानी कए नजरअंदाज कए दैत छी। एना नहि अछि, जैन धर्मांवली क 19म तीर्थंकर मिथिला क बेटी छलीह। बौद्ध धर्म मे सेहो मिथिलाक कईकटा बेटी अपन महत्वपूर्ण जगह बनेलीह। जतय धरि सनातन धर्म क सवाल अछि न्याय, धर्म आ साहित्य आदि विषय पर मिथिलाक बेटी क अपन एकटा अलग नजरिया हमेशा देखबा लेल भेटैत अछि । मिथिलाक राजनीतिक वजूद मे सेहो मिथिलानी क योगदान महत्वपूर्ण अछि। एक स बेसी बेर महिलानी मिथिला क सिंहासन पर बैसि चुकल छथि। इसमाद मिथिलाक महिला पर एकटा पूरा श्रृंखला अहाँक सोझा राखय जा रहल अछि। एक माह धरि हम अहाँ कए मिथिलाक ओ तमाम महिला क संबंध मे बतायब जे धर्म, राजनीति आओर समाज क निर्माण, विकास मे महत्वपूर्ण भूमिका निभौने छथि। हम ओ महिला क बारे मे अहाँ कए जानकारी देब जे नहि खाली मिथिला बल्कि विश्व स्तर पर अपन नाम स्थापित केलथि आओर धार्मिक, सामाजिक और राजनीतिक दिशा कए नब ठेकान देलथि।प्रस्तुत अछि एहि इसमाद क शोध संपादक सुनील कुमार झाक एहि श्रृंखला क खास प्रस्तुति। ई जे एकटा मिथिलानी छलीह – समदिया
जयंती
संघ मे राजपरिवार क महिला स ल कए गरीब गुरबा क परिवार क महिला सेहो शामिल छल । ऐहने एकटा बिदुषी छलीह जयंती । वैशाली क लिच्छवी राज घराना मे जनमल जयंती बुद्ध स धम्म (धर्म) पर प्रवचन सुनि अराहन प्राप्त कए लेने छलीह । जयंती जेंती आओर जेंता नाम स सेहो जानल जाएत छलीह । जयंती सभटा सामाजिक विषमता कए त्याग कए एक्केटा पवित्र उद्देश्य स प्रेरित भ कए संघ क सदस्या बनि गेल छलीह । हुनकर वैराग्य क पाछा कहल जाएत अछि कि सांसारिक जीवन स ऊबि कए ओ संघ मे प्रवेश केने छलीह । हुनकर उद्देश्य परम शांति क प्राप्ति छल । अर्हत्व क प्राप्त क बाद निर्वाण क परम शांति क अनुभूति मे हुनका एक्के स्वर मे गबैत सुनैत छथि–सीतिभूतम्हि निब्बुता अर्थात शीतिभूत भए गेल छी हम, उपशांत भए गेल छी हम । अत्यन्त संगीतात्मक भाग मे आत्म अभिव्यंजना पूर्ण गीत काव्य शैली क आधर पर जयंती अपन जीवन अनुभव कए बतेने छथि । नैतिक सच्चाई आओर भावनाक गहनताक विशेषता हुनकर काव्यगत सौन्दर्य अछि । जयंती एहन भिक्षुणी निराशावदी नहि छलीह । निर्वाण क परम शक्तिक ओ खुशी स वर्णन करैत छलीह- ‘अहो सुखं ति सुखो झायामी ‘ ‘अहो! हम कतेक सुखी छी ! हम कितेक सुख स ध्यान करैत छी’ ई उद्गार आत्मध्वनि कए प्रदर्शित करैत अछि । बेर-बेर हुनकर यैह प्रसन्न उद्गार होएत अछि, ‘सीतिभूतम्हि निब्बुता’ अर्थात ‘ निर्वाण कए प्राप्त कए हम परम शांत भए गेल छी, निर्वाण क परम शांति क हम साक्षात्कार कए लेने छी ।


text:
विगत दिन मैथिली फाउण्डेशन कें द्वारा ठंढी मे जरुरतिमंद लोककें भोजन वितरित कायल गेल.
लोकक मदति केनाई आ मैथिल आ मैथिलीकें प्रति लोककें सकारात्मक विचार तैयार केनाय मैथिली फाउण्डेशन के मूल आधार विचार अछि.
ज' अप्पन पहिचान बचाब' के अछि त' लोककें मदति करू , ज' संस्कृतिकें बचाब' कें अछि त' अप्पन जड़ी मजगूत करू आ ज' अप्पन जड़ी बचाब' के अछि त' अप्पन भाषा के गहिक' पकरू आ ज' भाषा आ समग्र अस्तित्व बचाबयकें अछि त' अप्पन लिपि, अप्पन लेखा अचाबय पडत.
कोनो संस्कृति के नीव ओकर साहित्य,भाषा मे नुकायल रहति छैक आ लिपि एकरा जानबा आ बुझाबकें बाट छै.
दुनियां मे जे अप्पन भाषा, संस्कृतिकें इज्जती केलक दुनियो ओकरे इज्जती केलक यथा लेलिन आ मार्क्स जकरा एतय लोक देवता माने अछि अपने भाषा मे अप्पन सिद्धांत देलकै नक़ल नै केलकै लोककें , शेक्सपीयर जकरा पढ़ीक' हम बड़का लोक अपना के बुझय छी ओहो अपने भाषा मे लिखलक, हालेमे गत भेला अछि भूपेन हजारिका ओहो असमी के बढौला त' हम-अहाँ आ दुनियां हुनका जनित छैन .
मैथिली फाउण्डेशनकें उद्देश्य ककरो दोष गनायब कथमपि नहिं आग्रह अछि जे अप्पन जीवन यापनकें लेल जे करैत छी से करैत रहू मुदा अपना माटि-पानि स' जुडल रहू आ अप्पन संस्कृतिकें जियाक' राखू इहे अस्सल धरोहरी छै.


text:
मिस्त्री क' नमक सँ ल' केँ ट्रक बनबै बाला 100 अरब डॉलर केँ एहि विशाल कंपनी समूह केर नेतृत्व चारि बरख पहिने सौपल गेल छलैन्ह। मिस्त्री 29 दिसंबर 2012 क' रतन टाटा केर जगह टाटा समूह केँ एहि होल्डिंग कंपनी केर चेयरैमनक पद ग्रहण केना छलाह।
अपने क' बता दी जखन सायरस मिस्त्री केर ताजपोशी भेल छल ओहि समय कंपनी केँ कारोबार 100 अरब डॉलर छल आर बोर्ड द्वारा कंपनी के बागडोर मिस्त्री के हाथ म' दैत 2022 तक हुनका लेल एहि कारोबार क' 500 अरब डॉलर तक पहुँचेबाक लक्ष्य निर्धारित कायल गेल छल। लेकिन हाल के बरख म' टाटा ग्रुप केर रफ्तार सुस्त भ' गेलन्हि आर ग्रुप के कैको प्रोजेक्ट गति नहि पकरि पेलन्हि। प्रतिष्ठित 'द इकोनॉमिस्ट' हाल म' टाटा ग्रुप पर एक आलेख लिखने छल जाहि में बताओल गेल छल कि सायरस केर नेतृत्व म' ग्रुप पहिल रफ्तार सँ आगा नहि बढ़ी रहल अछि जे अपेक्षा हुनका सँ कायल गेल छल।


text:
प्रयोगकर्ता वार्ता:SM7
- हमरा सभके विश्वास अछि जे अहाँ एकटा विकिपिडियन बनि ए विकिके लेख सभ सम्पादन करएमे आनन्दित मानबए ।
- कृपया वार्तालाप पृष्ठमे चाइरगो वक्र (~~~~) प्रयोग कएर सहि करब । ई वार्तालाप पृष्ठमे स्वत: अहाँके नाम, वार्ता पृष्ठके जडी आर तिथि लिख दएत । हमरा कोनो बात पुछए पडत तहन हमर नाम पिछाडी लिखाल (वार्ता)मे क्लिक कऽ प्रश्न पुछ्ब ।
- यदि अहाँके विकिपिडियामे कोनो समस्या पडत तखन अपन वार्तालाप पृष्ठमे {{helpme}} राखब । कोइ अहाँके समस्याके समाधान अवश्य बताएत ।
- अन्य समस्याके लेल प्रबन्धक सभसँ सम्पर्क करी ।
धन्यवाद ! -- -- बिप्लब आनन्द (वार्ता) ११:४४, २२ नवंबर २०१४ (NPT)
विषय सूचीसभ
- १ वार्ता
- २ समर्थन के लेल
- ३ Translation
- ४ समर्थन के लेल
- ५ महिला सम्पादनथन २०१६ सम्बन्धमे
- ६ समीक्षा निवेदन
- ७ विकिपिडिया एसियाली महिना २०१६ मे स्वागत अछि !
- ८ मैथिली विकिपिडिया मिसन १० मे स्वागत अछि !
- ९ विचार आ समीक्षाक लेल अनुरोध
- १० महिला सम्पादनथन २०१७
- ११ अन्तर्राष्ट्रिय मातृभाषा दिवस सम्पादनथन प्रतियोगिता
- १२ मातृभाषा सम्पादनथन
- १३ विकि लभ इन्दिभिडुल
वार्ता[सम्पादन करी]
- स्वागत करने के लिये धन्यवाद बिप्लब जी !
- मैं एक चीज जानना चाहता था, यहाँ hi:श्रेणी:समग्र विषय, bh:सगरी बिसय और अंग्रेज़ी विकिपीडिया पर en:Category:Contentsजैसी कोई श्रेणी है क्या? अगर नहीं है तो इसे किस नाम से बनाया जा सकता है? यह मूल श्रेणी होती है जिसमें बाकी सभी श्रेणियों को रखते हैं!
- और hi:चौपाल जैसा पृष्ठ बना कर इसे भी मीडियाविकि पर जोड़ने के लिये आवेदन कर दें ! एक बार फिर धन्यवाद ! --सत्यम् मिश्र (talk) १९:१९, २२ नवंबर २०१४ (NPT)
- @सत्यम् मिश्र::माफी चाहता हुँ सत्यम जी,कुछ अन्य काम के वजह से आपको रिप्लाई नहीं कर पाया था
आप अभी कोइ भी लेखको नयाँ श्रेणी बनाके उस्में रख सकते है । मूल श्रेणी के तौर पे श्रेणी: सभ बिषय बनाया जा सक्ता है । और मैने हिन्दी व भोजपुरी जैसे ही मैथिली विकिपे चबुतराका निर्माण किया है और उसे मीडियाविकिसे जोड भी दिया है । विशेषाधिकार नहीं होने के वजह से वो नही कर पाया था । यहाँ देखें धन्यवाद । मैथिली विकि पे अपना योगदान दिजिएगा बिप्लब आनन्द (वार्ता) १०:५२, २७ नवंबर २०१४ (NPT)
समर्थन के लेल[सम्पादन करी]
हमरा समर्थन कएल जाउ एतए Bijay Chaurasia (वार्ता) ११:४२, ६ जनवरी २०१५ (NPT)
Translation[सम्पादन करी]
Satyam Jee, Translation was done !!! check it बिप्लब आनन्द (वार्ता) १५:२५, २३ जनवरी २०१५ (NPT)
- बिप्लब जी मैं आजकल विकिपीडिया पर काफ़ी कम सक्रिय था, आज इसे देखा। मैं जल्द ये लेख बनाता हूँ।--सत्यम् मिश्र (talk) १९:३८, २५ जनवरी २०१५ (NPT)
समर्थन के लेल[सम्पादन करी]
सत्यम् मिश्र जी! हमरा समर्थन कएल जाउ एतए - 30pxTulsi Bhagat (वार्तालाप) (ईमेल पठाबु) २३:०७, ७ अप्रैल २०१५ (NPT)
महिला सम्पादनथन २०१६ सम्बन्धमे[सम्पादन करी]
समीक्षा निवेदन[सम्पादन करी]
नमस्ते सम्पादक मित्र,
मैथिली विकिपिडियामे प्रबन्धक पदक लेल एक मानक नीति प्रस्ताव केनए छी एतय जा अपन मत प्रदान करि निर्णयमे सहायता करी। --बिप्लब आनन्द (वार्ता)
विकिपिडिया एसियाली महिना २०१६ मे स्वागत अछि ![सम्पादन करी]
शुभ प्रभात सम्पादक मित्रसभ विकिपिडिया एसियाली महिनाक शुरूवात भऽ चुकल अछि । ई कार्यक्रम सम्बन्धी किछ जानकारी निम्न बमोजिम रहल अछि।
- अहाँद्वारा निर्माण कएल लेखके ई उपकरण मार्फत पेश करी । कृपया उपर दाहिनादिस 'लग इन'मे दाबी आ OAuth बाँकी काज कऽ देत । अहाँ ई उपकरणक इन्टरफेसके अपन भाषामे सेहो उपर दाहिनादिस सँ परिवर्तन करि सकैत छी ।
- अहाँद्वारा निर्माण कएल लेख पेश करलाक पश्चात उक्त उपकरण लेखमे एकटा आकृति थप करि देत तथा आयोजकसभ ओ लेखके पूनरावलोकनक लेल आवश्यक चिन्ह समेत थप करि देत । अहाँ अपन प्रगतीके ई उपकरणक प्रयोगसँ देख सकैत छी, जे अहाँक द्वारा निर्मित कतेक लेख स्विकारयोग्य अछि से देखाबत ।
- सहभागीसभ मे सँ जकर ४ स्विकारयोग्य लेख होइत ओ प्रयोगकर्ताके विकिपिडिया एसियाली महिना पोस्टकार्ड प्राप्त होइत । यदि अहाँ १५ टा स्विकारयोग्य लेख निर्माण करबै तहन विशेष पोस्टकार्ड प्राप्त करबै । मैथिली विकिपिडियामे सर्वाधिक स्विकारयोग्य लेख तयार करनिहार विकिपिडियनके "विकिपिडिया एसियाली राजदुत"क रूपमे सम्मान कएल जाइत आ निजके पोस्टकार्डक अलावा हस्ताक्षर सहितक प्रमाणपत्र समेत प्रदान कएल जाइत ।
- यदि अहाँके उपकारणक पहुँचमे कोनो किसिमक समस्या भेलापर अहाँ ई पृष्ठमे रहल अहाँक अपन प्रयोगकर्ता नाम संग पेश करि सकैत छी।
- यदि अहाँक कोनो प्रश्न अछि, तहन अहाँ प्रश्नउत्तर पृष्ठ देख सकैत छी वा विकिपिडिया एसियाली महिनाक वार्ता पृष्ठमे अपन प्रश्न पुइछ सकैत छी ।
कृपया नोट करी १ नवम्बर २०१६ सँ ३० नवम्बर २०१६ (UTC) धरि कएल सम्पादन मात्र गणना होइत ।
आयोजकक तरफसँ -- G10dra ») १३:२८, ३ नवम्बर २०१६ (NPT)
मैथिली विकिपिडिया मिसन १० मे स्वागत अछि ![सम्पादन करी]
नमस्ते, सम्पादक मित्रसभ मैथिली विकिपिडिया मिसन १०क शुरूवात भऽ चुकल अछि । ई कार्यक्रम सम्बन्धी किछ जानकारी निम्न बमोजिम रहल अछि।
- अहाँद्वारा निर्माण कएल लेखके ई उपकरण मार्फत पेश करी । कृपया उपर दाहिनादिस 'लग इन'मे दाबी आ OAuth बाँकी काज कऽ देत । अहाँ ई उपकरणक इन्टरफेसके अपन भाषामे सेहो उपर दाहिनादिस सँ परिवर्तन करि सकैत छी ।
- अहाँद्वारा निर्माण कएल लेख पेश करलाक पश्चात उक्त उपकरण लेखमे एकटा आकृति थप करि देत तथा आयोजकसभ ओ लेखके पूनरावलोकनक लेल आवश्यक चिन्ह समेत थप करि देत । अहाँ अपन प्रगतीके ई उपकरणक प्रयोगसँ देख सकैत छी, जे अहाँक द्वारा निर्मित कतेक लेख स्विकारयोग्य अछि से देखाबत ।
- सहभागीसभ मे सँ जकर सभसँ बेसी स्विकारयोग्य लेख होइत ओ प्रयोगकर्ताके मैथिली विकिपिडिया मिसन १० पुरस्कार प्राप्त होइत । यदि अहाँ १५०० टा स्विकारयोग्य लेख निर्माण करबै तहन विशेष पुरस्कार प्राप्त करबै । मैथिली विकिपिडियामे सर्वाधिक स्विकारयोग्य लेख तयार करनिहार विकिपिडियनके मैथिली विकिमिडियन्स निर्वाचित प्रयोगकर्ताकऽ रूपमे सम्मान कएल जाइत आ निजके बार्नस्टार अलावा हस्ताक्षर सहितक प्रमाणपत्र समेत प्रदान कएल जाइत ।
- यदि अहाँके उपकारणक पहुँचमे कोनो किसिमक समस्या भेलापर अहाँ ई पृष्ठमे रहल अहाँक अपन प्रयोगकर्ता नाम संग पेश करि सकैत छी ।
कृपया नोट करी १ दिसम्बर २०१६ सँ ३१ दिसम्बर २०१६ (UTC) धरि कएल सम्पादन मात्र गणना होइत ।
आयोजकक तरफसँ -- मैथिली विकिमिडियन्स समूह
विचार आ समीक्षाक लेल अनुरोध[सम्पादन करी]
प्रिय मैथिल विकिपिडियन मित्र लोकनि, मैथिली विकिपिडियाक चबुतरामे भऽ रहल चर्चा मे भाग ली ।--बिप्लब आनन्द ११:०९, ३ मार्च २०१७ (NPT)
महिला सम्पादनथन २०१७[सम्पादन करी]
अन्तर्राष्ट्रिय मातृभाषा दिवस सम्पादनथन प्रतियोगिता[सम्पादन करी]
नमस्ते मैथिली विकिपिडिया मित्रसभ,
अन्तर्राष्ट्रिय मातृभाषा दिवसक उपलक्ष्यमे हम मैथिली विकिपिडियामे ३ दिनक (२१ फरबरी सँ २३ फरबरी) धरिक सम्पादनथन प्रतियोगिता सञ्चालन करवाक लेल चबुतरा उपर एक प्रस्ताव करैत छी । ई प्रतियोगिता अवधिमे विश्वक भाषा, भाषा परिवार सँ सम्बन्धित लेख निर्माण कएल जाइत । कृपया अपन मत राखी । धन्यवाद-- Biplab Anand (वार्ता)
मातृभाषा सम्पादनथन[सम्पादन करी]
नमस्ते मैथिली विकिपिडियन जी,
कृपया मैथिली विकिपिडियामे होमए जा रहल विकिपिडिया:मातृभाषा सम्पादनथन प्रतियोगितामे अपन सहभागिता जनाएल जाए ।
विकि लभ इन्दिभिडुल[सम्पादन करी]
जय श्री नरसिंह मैथिली विकिपिडियन मित्र !
विकि लभ इन्दिभिडुल (Wiki Loves Individual) नामक एक नयाँ परियोजनाक विचार केनए छी । ई परियोजनाक बारेमे एतह जा अपन विचार, शुभकामना आ समर्थन प्रस्तुत करी । धन्यवाद ! तुल्सी भगत (वार्तालाप) —MediaWiki message delivery (वार्ता) २२:५५, २१ फरबरी २०१८ (NPT)


text:
नई दिल्ली। उत्तर प्रदेश सरकार दिस स चारिटा अखिल भारतीय आयुर्विज्ञान संस्थान (एम्स) क मांग क बाद आब बिहार क भाजपा नेता सेहो एहि लेल लामबंद भ गेलाह अछि। भाजपा नेता कीर्ति आजाद केंद्रीय स्वास्थ्य मंत्री स भेंट क कहला अछि जे बिहार मे स्वास्थ्य सेवा क अभाव अछि। एहन मे कम स कम बिहार मे दूटा एम्स हेबाक चाही। ओना आधिकारिक रूप स जगहक नाम नहि लेल गेल अछि मुदा कहल जा रहल अछि जे बिहारक दोसर एम्स दरभंगा या उत्तर बिहारक कोनो आन शहर मे खोलबाक प्रयास कैल जा रहल अछि।
गौरतलब अछि जे प्रधानमंत्री पहिने पटना, भोपाल, भुवनेश्वर, जोधपुर, रायपुर आ ऋषिकेश मे एम्स बबनेबाक घोषणा क चुकल छथि आ पटना एम्स मे एहि साल स पढाई शुरू भ रहल अछि। मंत्रालय क सूत्र क कहब अछि जे दरभंगाक सांसद कीर्ति झा आजाद स्वास्थ्य मंत्री गुलाम नबी आजाद स भेंट केलथि अछि आ बिहार मे स्वास्थ्य सेवा क अभाव क हवाला दैत बिहार मे दूटा एम्स बनेबाक मांग केलथि अछि।
स्वास्थ्य मंत्रालय क शीर्ष अधिकारी क अनुसार एम्स लेल एकटा प्रक्रिया होइत अछि। राज्य सरकार आधा जमीन दैत अछि बाकी क लेल अधिग्रहण क प्रक्रिया शुरू होइत अछि। फेर डिजाइन आ डिटेल प्रोजेक्ट रिपोर्ट तैयार होइत अछि। डीपीआर क काज जमीन अधिग्रहण क बाद शुरू होइत अछि। एहन मे एखन एहि प्रकारक कोनो मांग कए पूरा हेबा मे समय लागि सकैत अछि। ओनाओ प्रधानमंत्री स्वास्थ्य सुरक्षा योजना क तहत राज्य मे एम्स खोलल जाइत अछि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
मनोहर बाबू इलाकाक नामी डाँक्टर छलाह । बजारमे तीन तल्ला घरमे अपने , कनियाँ दू टा बेटा संग माँ-बाबू सेहो रहै छलथिन । अथाह रूपैया तेंए कोनो चिजक कमी नहि ।अपनो नव जमाना कए आ कनियो कलजुगी,अपना मोनक मालिक छलनि । हुनक कनियाँ शरबत जकाँ घोरि कऽ ई बात पिया देलकनि जे माँ-बाबू बिमार रहै छथि,तेंए बच्चा कए इनफेक्सन भऽ सकै यै , दोसर देखभाल करबाक लेल फुरसतो नहि अछि तेंए दुनू गोटे कए वृद्धा-आश्रम दऽ आबियौ । मनोहर बाबू सब बात माँ-बाबू कए कहखिन । ताहिपर बाबू नोराएल नैन सँ कहलनि ,"अपन संस्कृति ई आदेश नहि दै छै , हम कते दिन जीबे करब? तोहर मूँह देखैत मरब तऽ शांती भेटत , हमरा संगे रहऽ दए , "
मनोहर बाबू जबाब देलनि ," जहिना अंग्रेजी ,पहिराबा , खान-पान , रहन-सहन संग बहुतो रास तकनीक दोसर संस्कृतीसँ आबि अपन भऽ गेल , तहिना वृद्धा आश्रम भेजबाक संस्कृती अपनाबऽ परत किएक तऽ ई सात समुद्र पारसँ एलै यै ,एकरा छोड़ल नहि जा सकै यै "
दुनू प्राणी बेटा कए मूँह ताकैत सोचऽ लागलाह जे केहन जमाना छै लोक कोना बदलि रहल छै अपन संस्कृति कए सात समुद्र पारसँ . . . । ।
अमित मिश्र


text:
-
गजल - भावनामे बहू नै कखनो
Tuesday, May 27, 2014
Labels: तस्वीर संग्रह | 0 comments | | Email This BlogThis! Share to Twitter Share to Facebook|
-
गजल - भावनामे बहू नै कखनो
Monday, May 26, 2014भावनामे बहू नै कखनो
दास मोनक बनू नै कखनो
चित्त एकाग्र राखू सदिखन
घोर चिन्ता करु नै कखनो
मोह माया कऽ बन्धनमे यौ
भुलि कऽ मरितो परु नै कखनो
मीठ बोली सभक लग बाजू
बात कटु सन कहू नै कखनो
बाट जे लक्ष्य धरि नै पहुँचत
ताहि बाटसँ चलू नै कखनो
कर्म आधार छी जिनगीकेँ
दूर एहिसँ रहू नै कखनो
सूत्र छी किछु सफलताकेँ ई
बात व्यर्थक बुझू नै कखनो
मात्राक्रम : 2122-12222
© कुन्दन कुमार कर्ण
Labels: गजल | 0 comments | | Email This BlogThis! Share to Twitter Share to Facebook|
-
कता
Sunday, May 18, 2014
Labels: तस्वीर संग्रह | 0 comments | | Email This BlogThis! Share to Twitter Share to Facebook|
-
कविता - जागू जागू सब मैथिल नारी
Thursday, May 8, 2014जागू जागू सब मैथिल नारी, जानकी जकाँ बनू महान्
दोसरकेँ संस्कृति नक्कल नै कऽ, अपनकेँ राखू मान
अपनो जागू आ सबकेँ जगाउ, सुतू नै पीबि कऽ लाजक तारी
घोघ तरसँ बाहर निकलू, बनू एक होसियार मैथिल नारी
बिन बाजने अधिकार नै भेटत, नै भेटत कतो कोनो सम्मान
जागू जागू सब मैथिल नारी, जानकी जकाँ बनू महान्
बदरी तरकेँ चानसँ नीक, स्वतन्त्र दीपकेँ ज्योति बनू
कतेक दिन रहबै अन्हारमे, बुद्धिकेँ ताला जल्दी खोलू
बचाउ सोहर समदाओन, नै हेरा दिओ लोक गीत
कतो रहू संस्कार नै छोडू, तखने हएत मिथिलाकेँ हित
मैथिली लीखू, मैथिली बाजू, बढाउ मिथिलाकेँ शान
जागू जागू सब मैथिल नारी, जानकी जकाँ बनू महान्
रंग बिरंगी अरिपणसँ मिथिलाकेँ ई धरती सजाउ
दुनियाँ भरिमे मैथिल नारीकेँ, अदभुत कला देखाउ
खाली चुल्हा चौकी केनाइ मात्र नै बुझू अपन काम
डेग–डेग पर संघर्ष करु, तखने अमर हएत नाम
समय पर नै जागब, त किछु नै एत भेटत असान
जागू जागू सब मैथिल नारी, जानकी जकाँ बनू महान्
पवित्र कर्मसँ जानकी बनल अछि नेपालक विभुति
जँ हुनके बाटपर चलबै तऽ नै आएत कोनो विपति
हुनके जकाँ कर्म कऽ मिथिलामे, चेतना कऽ दीप जराउ
चेतनशील भऽ मिथिलामे, शिक्षाकेँ ज्योति फैलाउ
मैथलि नारी भेलापर, अपनापर फूलि कऽ करु गुमान
जागू जागू सब मैथिल नारी, जानकी जकाँ बनू महान्
आरक्षण खोजइसँ नीक, खोजू सम्पूर्ण अधिकार
मैथिल नारी कऽ शोषक सबकेँ, जोडसँ करु प्रतिकार
प्रतिकार कऽ दुनियाँमे, मैथिल नारीकेँ शक्ति देखाउ
प्रगति करि सब क्षेत्रमे, मिथिलाप्रति भक्ति जगाउ
शिक्षामे आगा बढू, नै सहू कतो ककरो अपमान
जागू जागू सब मैथिल नारी, जानकी जकाँ बनू महान्
भगाउ मिथिलासँ अचेतना, अशिक्षा आ अज्ञानता
दुनियाँ भरिमे देखाउ, मैथिल नारीकेँ महानता
मांगि कऽ केओ नै दैत, छीन कऽ लिअ अधिकार
पुरुष उप्पर आश्रित नै भऽ, अपने बनाउ अपन संसार
अपन संसार अपने बनाक, चढू सफलताकेँ विमान
जागू जागू सब मैथिल नारी, जानकी जकाँ बनू महान्
© कुन्दन कुमार कर्ण
Labels: कविता | 0 comments | | Email This BlogThis! Share to Twitter Share to Facebook|


text:
पटना। मुख्यमंत्री नीतीश कुमार मंगलदिन राजधानी मे जवाहर लाल नेहरू पथ (बेली रोड) पर ‘अंतरराष्ट्रीय बिहार म्यूजियम’ क शिलान्यास केलथि। एहि अवसर पर ओ एहि संग्रहालयक उद्घाटन क तिथि सेहो घोषित केलथि। ओ कहला जे 22 मार्च, 2015 कए इ संग्रहालय लोकार्पित होएत। ओ कहला जे बिहार दिवस क मौका पर बिहार क लोक कए इ एकटा सनेस होएत। मुख्यमंत्री कहला जे कई साल स हम एकटा सपना संजोने रही जे एकटा उत्कृष्ट कोटि क संग्रहालय हो, जे बिहार क गौरवशाली आ ऐतिहासिक विरासत कए प्रदर्शित आ संरक्षित राखि सकी। आइ इ सपना क साकार हेबाक मार्ग प्रशस्त भ गेल। बिहार संग्रहालय अंतरराष्ट्रीय मानक क अनुरुप भव्य आ सुंदर होएत, जे सामाजिक आ सांस्कृतिक क केन्द्र बनत।
ओ पटना संग्रहालय क प्रशंसा करैत कहला जे एकर ख्याति देश-दुनिया मे पसरल अछि। जाहि ठाम जेतबा ऐतिहासिक चीज राखल गेल अछि, ओहि मे स बहुत चीज क ‘डिसप्ले’ नहि भ पाबि रहल अछि। ओकरा लग समुचित स्थान नहि अछि। एहन बेशकीमती वस्तु कए प्रदर्शित करबाक तरीका आधुनिक नहि अछि। कोन चीज कहिया क अछि आओर ओकर की ऐतिहासिक महत्व अछि ओकरा ठीक ढंग स प्रदर्शित नहि कैल जा सकल अछि। एकरा देखैत हमरा एकटा नव संग्रहालय क जरूरत महसूस भेल। तखन अंतरराष्ट्रीय स्तर क संग्रहालय क निर्णय लेल गेल। पटना संग्रहालय कए सेहो सुंदर ढंग स रखरखाव कैल जाएत। ओहि मे सबटा ऐतिहासिक चीज अत्याधुनिक तरीका स राखल जाएत। मुख्यमंत्री कहला जे किछु मामला मे बिहार क इतिहास मानव सभ्यता क इतिहास अछि। एहि सब चीज क संबंध मे आजुक क युवा पीढ़ी कए जानकारी देब जरूरी अछि। ओ कहला जे नवका संग्रहालय लेल जगह क चयन ओ स्वयं किेलथि अछि। अत्याधुनिक तकनीकी पर केन्द्रित म्यूजियम क छत क ऊपर ‘वेदरिंग स्टील’ होएत, जे रंग बदलैत रहत। एकर अपन वित्तीय प्रबंधन होएत जे प्रोफेशनल ढंग स काज करत। एहि ठाम जे आउत ओ सब वाह-वाह कहत। भवन निर्माण मंत्री दामोदर रावत आओर उद्योग एवं आपदा प्रबंधन मंत्री रेणु कुशवाहा सेहो कहलथि जे बिहार संग्रहालय अपने-आप मे अदभुत होएत।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
नई दिल्ली। बिहार क रहनिहार आ सेबी क अध्यक्ष यूके सिन्हा कहला अछि जे बिहार क लोक आ उद्यमी क पूंजी बाजार मे भागीदारी बहुत कम अछि। एकटा कार्यक्रम मे सिन्हा कहला जे बोर्ड क अध्यक्ष कहला जे बिहार मे वित्तीय साक्षरता आ समावेशन बढेबाक जरूरत अछि। ओ कहला जे शेयर बाजार क प्रति बिहार मे लोक क रुझान बहुत कम अछि। बिहार मे म्युचुअल फंड मे एखनधरि 1509 करोड़ टका क निवेश भेल अछि जे बहुत कम अछि। बिहार मे संपत्ति क प्रबंधन ठीक ढंग स नहि भ रहल अछि। केवल असम आ हिमाचल प्रदेश राज्य आइ बिहार स पाछु अछि। सिन्हा कहला जे म्युचुअल फंड क प्रचार एतबा कम अछि जे बिहार मे एखन धरि केवल 24टा कार्यालय खुलल अछि।
प्राइवेट इक्विटी आ वेंचर कैपिटल क हाल सेहो खराब अछि। देश मे द करोड़ डीमैट खाता अछि जाहि मे स बिहार मे केवल 2.7 लाख डीमैट खाता ऑनलाइन ट्रेडिंग लेल खुलल अछि। राज्य मे ब्रोकर निबंधन लेल केवल एकटा कार्यालय कार्यरत अछि जखनकि ब्रोकर टर्मिनस मात्र एक हजार अछि। ब्रोकर टर्मिनस मे राष्ट्रीय औसत क केवल एक प्रतिशत हिस्सा बिहार मे अछि। ओ कहला जे राज्य मे 8700टा कंपनी निबंधित अछि जाहि मे स केवल दटा कंपनी स्टॉक एक्सचेंज मे निबंधित अछि।
आइपीओ मे बिहार क लोक क भागीदारी क इच्छा क उल्लेख करैत सिन्हा कहला जे कोल इंडिया लिमिटेड क आइपीओ मे राज्य मे 12700 आवेदन आयल छल।
सेबी अध्यक्ष कला जे प्राइवेट इक्विटी मे हस्क बिहार सहित बिहार क दटा कंपनी 45 करोड़ टकाक निवेश केलक अछि जखनकि वेंचर कैपिटल मे एखन धरि कोनो निवेश नहि अछि। ओ कहला जे बिहार मे उद्यमी कए पूंजी बाजार क क्षेत्र मे एबाक चाही। राज्य क ‘टेक आफ’ लेल उद्देश्य संबंधी मानदंड स्थापित भ गेल अछि।
ओ कहला जे सेबी नो योर कस्टमर कए व्यापक क रहल अछि जाहि स 15टा पैघ शहर क बाहर म्युचुअल फंड बेचबा पर लोक कए 0.30 प्रतिशत कमीशन भेटत। संगहि सेबी किछु चुनिंदा सुरक्षित निवेश उत्पाद कए बेचबा लेल सेवानिवृत्त बैंककर्मी कए प्रशिक्षण देत। आब छोट शहर क लघु निवेशक कए सेहो आईपीओ निकलबा पर अलाटमेंट भ सकए, सेबी एकरा लेल प्रयासरत अछि।
सिन्हा कहला जे बिहार मे उद्यमी कए केवल बैंक ऋण पर भरोस नहि करबाक चाही बल्कि वेंचर कैपिटल आ प्राइवेट इक्विटी निवेश क दिशा मे सोचबाक चाही। सेबी बंबई स्टॉक एक्सचेंज आ नेशनल स्टॉक एक्सचेंज मे सूक्ष्म लघु आ मध्यम उद्यम लेल ट्रेडिंग प्लेटफार्म तैयार केलक अछि आ बिहार क उद्यमी कए एहि मे निवेश करबाक चाही।
maithili news, mithila news, bihar news, latest bihar news, latest mithila news, latest maithili news, maithili newspaper